Objavljeno sreda, 29 avgust 2018 17:38\nUkupno 12 opština je za sada obezbjedilo besplatne udžbenike za učenike prvog razreda, i to: Herceg Novi, Tivat, Bar, Mojkovac i Podgorica koji su to uradili preko Zavoda za udžbenike i nastavna sredstva, dok su se Kotor, Nikšić, Danilovgrad, Bijelo Polje, Cetinje, Budva i Berane opredijelili za nabavku preko privatnih knjižara, objavio je Portal CDM informaciju iz Ministarstva prosvjete.\nKako je navedeno, Budva i Berane su jedine opštine koje su obezbijedile besplatne udžebnike za sve osnovce odnosno za učenike od prvog do devetog razreda, dok će Herceg Novi obezbijediti udžbenike za osnovce do trećeg razreda.\nPodsjećanja radi, Opština Berane, je bila prva lokalna uprava u Crnoj Gori, koja je prije četiri godine započela projekat kupovine udžbenika za đake prvake, potom učenike do četvrtog razreda, da bi u posljednje dvije godine beranska lokalna uprava obezbjeđivala knjige za sve učenike osnovnih škola, o čemu je Espona pisala u više navrata.\nTako je beranska lokalna uprava započelo kvalitetan projekat koji je, za sada, zaživio u još 18 crnogorskih opština, od kojih, pored Berana, samo su još tri koje obezbjeđuju knjige za sve učenike osnovnih škola.\nNo, Beranci su i ove godine otišli dalje od ostalih lokalnih uprava, jer je jednoglasnom odlukom odbornika SO Berane takav vid podrške građanima obezbijeđen i u narednom periodu.\nKako je objavio Portal CDM, Centar za socijalni rad je za sve učenike RE populacije u Crnoj Gori obezbjedio besplatne udžbenike, dok je Ministarstvo za ljudska i manjinska prava obezbjedilo bezplatne udžbenike za prva tri razreda osnovnih škola, naglasio je portal.


Foto: Predsedništvo Srbije / Privatna arhiva\nVučić je arhiepiskopu poklonio ikonu Svetog Save, koja je uz blagoslov patrijarha srpskog Irineja urađjena povodom 800 godina autokefalnosti SPC, a Jeronim II je predsedniku Srbije darovao ikonu apostola Pavla, simbol Grčke pravoslavne crkve.\nPredsednik Srbije je zahvalio grčkom partijarhu na poklonu, divnim rečima i toploj dobrodošlici i poručio da će Srbija uvek biti "rame uz rame" sa bratskim grčkim narodom.\n- Za mene kao predsednika Srbije i ministre, boravak u vašem domu u zatvorenom delu Atine, predstavlja veliku čast i privilegiju. Od vas mogu samo da naucicm o delu apostola Pavla i našeg svetitelja Save. Mogu da vam kažem da ćemo mi uvek biti rame uz rame sa našim bratskim grčkim narodom i da ćemo čuvati leđa našim grčkim prijateljima kao što smo sigurni da će oni uvek biti uz nas - poručio je Vučić.\nAleksandar Vučić i arhiepiskop Jeronim Drugi\n- Govorili ste o značaju srpske i grčke crkve u opstanku naših naroda. Iako su u našoj zemelji duhovna i svetovna vlast razdvojene, moram da priznam da tamo gde je im najteže, Srbi opstaju samo zahvaljujući srpskoj crkvi. Primajući vaše savete vratiću se kući sa više optimizma o jedinstvu u pravoslavnom svetu, uveren da sve razlike možemo da prevaziđemo dijalogom i razgovorima - naveo je Vučić.\nA jedinstven pravoslavni svet biće "mnogo tvrđi orah za sve one koji bi da ga slome i sruši nego kada nismo složni i kada nismo zajedno", poručio je Vučić.\n- Preko vas poručujemo srdačne pozdrave srpskom narodu sa kojim koračamo u neraskidivom prijateljstvu - rekao je poglavar grčke crkve.\n- Oba naroda duguju mnogo našoj majci, svetoj pravoslavnoj crkvi, koja predstavlja kovčeg spasenja - rekao je Jeronim.\n-Želimo vama i srpskom narodu napredak i blagostanje - poručio je poglavar grčki patrijarh i zamolio predsednika Vučića da prenese pozdrave srpskoj crkvi i poglavaru SPC Irineju.\nBrnabić: Tradicionalno dobri odnosi Srbije i Grčke\nBrnabić sa ministrom odbrane Velike Britanije: Očekujemo da Džonson poseti Srbiju ove godine\nPremijerka Srbije Ana Brnabić sastala se danas u Londonu sa ministrom odbrane Ujedinjenog Kraljevstva Benom Valasom.\n"IMA I KO ODBIJA POZIVE" Dragan Đilas "prozvao" Gordanu Čomić zbog gostovanja u TV emisijama, a ovo je odgovor koji je dobio, ali ne od nje\nKako je moguće da se Gordana Čomić pojavi na dve televizije u isto vreme, zapitao se lider SSP i jedan od čelnih ljudi Saveza za Srbiju (SzS) Dragan Đilas, nakon što je poslanica DS juče, praktično u isto vreme, gostovala na dve televizije: N1 i RTV Vojvodina.\nGradonačelnik Šapca kritikovao Sandokana, a Sandokanov brat RADI ZA GRAD?! Zelenović: Nije moj posao da zapošljavam\nBrat od strica Milana Ostojića Sandokana, koga je gradonačelnik Šapca Nebojša Zelenović proglasio za najveću pretnju za ovaj grad, zaposlen je u jednom od preduzeća čiji je osnivač grad Šabac.


InTER - Kroz aktivni turizam do regionalne saradnje\nKroz aktivni turizam do regionalne saradnje\nDatum objave: 05.10.2019.\nU Tutinu je u periodu od 1-3. oktobra održana konferencija “Kroz aktivni turizam do regionalne saradnje” koja je okupila predstavnike turističke privrede, planinarskih i sportskih klubova, kao i predstavnike opština i nevladinih organizacija. Događaj je imao za cilj da uspostavi saradnju između predstavnika turističke privrede kako bi se doprinelo razvoju i promociji aktivnog turizma u regionu.\nU okviru tri panela govorilo se o primerima dobre prakse u razvoju aktivnog turizma u Jugoistočnoj Evropi, osnaživanju mladih u regionu, kao i o mogućim modelima saradnje. Skup je otvorio predsednik Opštine Tutin Kenan Hot, a pored predstavnika turističkih organizacija iz opština i gradova u okruženju prisustvovali su i gosti iz iz Peći, Prizrena, Zubinog Potoka, Zaječara, Zrenjanina, Novog Sada i Beograda. Govornici su bili pokretači različitih uspešnih inicijativa za razvoj aktivnog turizma u regionu predstavnici turističkih organizacija i agencija, planinarskih i sportskih klubova iz Srbije i sa Kosova, a skup je uveličala i Ginisova rekorderka, sedamnaestogodišnja Mrika Nikqi iz Peći koja je osvojila 7 najviših svetskih vrhova. Trećeg dana događaja organizovan je izlet do Pešterske visoravni od strane Planinarsko skijaškog društva Beleg iz Tutina, gde su učesnici imali prilike da se upoznaju sa prirodnim lepotama i turističkim potencijalima ovog kraja.\nKonferenciju je organizovao Beogradski fond za političku izuzetnost u saradnji sa Institutom za teritorijalni ekonomski razvoj (InTER) i Opštinom Tutin a kroz projekat ”Kroz inovacije do poverenja i promene svesti” koji je podržala Evropska komisija. Glavni cilj ovog projekta je da doprinese uspostavljanju stabilnih odnosa između Beograda i Prištine kroz iniciranje saradnja između različitih grupa koje nisu direktno povezane s političkim aktivnostima već ih povezuje zajednički interes profesionalne prirode.


Kanali droge TV servisera | Republika Srpska\nНасловна Србија Kanali droge TV servisera\nKanali droge TV servisera\nPEĆANAC Dino Fatmir (53), protiv koga je podignuta optužnica u Višem tužilaštvu u Kragujevcu za trgovinu drogom i koji se smatra jednim od najvećih trgovaca marihuanom u Srbiji, član je organizovane kriminalne grupa sa Kosmeta! Ova ekipa, saznaju „Novosti“, bavi se krijumčarenjem većih količina heroina i marihuane iz Albanije, preko Kosmeta u Srbiju.\nU ovoj kriminalnoj grupi svaki pripadnik ima unapred određenu ulogu i zadatak, rade na organizovani način i sa mrežom posrednika. – Jedan deo pripremljene opojne droge heroin i marihuane se prodaje kupcima sa područja centralne Srbije, odnosno Beograda i Novog Sada, a drugi, veći deo, preko razgranate mreže „kurira“ transportuje se ka kupcima u zemljama EU – kaže izvor „Novosti“.\nSUD U Višem sudu u Kragujevcu za sutra je zakazano suđenje Dinu Fatmiru iz Peći i Vuksanu Gojkoviću iz Kline, koji su optuženi za trgovinu narkoticima.\nSuđenje je prvobitno zakazano za 26. septembar, ali je odloženo zbog štrajka advokata.\nU pritvoru su od 28. marta ove godine.\nNjih dvojicu su „snimili“ inspektori kragujevačke policije i uhapsili nadomak Beograda, nedaleko od jedne benzinske pumpe gde je Fatmir ugovorio prodaju marihuane.\nFatmir, majstor za televizore iz Kline kod Peći, uhapšen je krajem marta sa Vuksanom Gojkovićem (32) na Ibarskoj magistrali kod Lazarevca sa 101 kilogramom presovane, hibridne marihuane, vredne oko 120.000 evra.\nDroga je, pretpostavlja se, bila namenjena za beogradsko tržište, a bila je sakrivena u posebnom bunkeru u 98 paketa.\nPolicija sumnja da je ovo bio samo jedan od mnogih organizovanih transporta droge, u kojima je učestvovao Dino Fatmir.\nSumnja se da sarađuje sa albanskim narko-kartelom „Kamila“, koji godišnje od prodaje droge zaradi pola milijarde evra, a uz to ima izuzetnu saradnju sa italijanskom mafijom iz Kalabrije, „Ndragetom“.\nVladimir Ivanov, direktor Federalne službe Ruske Federacije za kontrolu obrta droge, pre nekoliko godina je operativcima srpske policije ukazao na ulogu kosovskih Albanaca u krijumčarenju droge.\nPrema njegovim saznanjima, kriminalne grupe kosovskih Albanaca imaju i svoju distributivnu mrežu, preko koje drogu krijumčare do zemalja Evropske unije. – Koliki je njihov motiv da prokrijumčare i prodaju heroin, govori i to da je kilogram heroina na Kosovu 10.000 evra, a na narko-tržištu Evrope ide i do 150.000 evra – zaključio je tada Ivanov.


Ministarstvo za rad, zapošljavanje, boračka i socijalna pitanja Vlade Republike Srbije saopštilo je, povodom obeležavanja Dana sećanja na žene žrtve nasilja, da će borba protiv nasilja nad ženama, kao i svakog vida nasilja, i u narednom periodu ostati jedan od prioriteta rada Vlade Srbije.\nMinistarstvo za rad, zapošljavanje, boračka i socijalna pitanja još jednom apeluje na sve žene koje su žrtve bilo kog oblika nasilja da to prijave nadležnim institucijama ili da pomoć potraže preko Nacionalne SOS linije – 0800 222 003.\nMeđusektorska saradnja i podizanje društvene svesti o nultoj toleranciji na svaki oblik nasilja od velikog su značaja za uspešno unapređenje zaštite žena od nasilja.\nVlada je, na predlog tog ministarstva, usvojila Strategiju za sprečavanje i borbu protiv rodno zasnovanog nasilja prema ženama i nasilja u porodici od 2021. do 2025. godine, a u toku je i izrada Akcionog plana za period od 2021. do 2023. godine.\nStrategija, kao svoje ciljeve, između ostalog, definiše razvijanje programa prevencije kroz sve sisteme i usvajanje standarda za uslugu programa rada sa učiniocima rodno zasnovanog nasilja prema ženama, uspostavljanje i unapređivanje opštih i specijalizovanih usluga podrške (SOS telefoni, sigurne kuće, besplatna pravna pomoć i drugo) za žene žrtve nasilja na celoj teritoriji Republike Srbije i njihovo finansiranje iz nacionalnog, pokrajinskog i lokalnog budžeta.\nTakođe, ovaj strateški dokument predviđa i uspostavljanje jedinstvene centralne evidencije o svim oblicima rodno zasnovanog nasilja prema ženama i nasilja u porodici.\nMinistarstvo ukazuje na neophodnost zajedničke akcije i države i društva na suzbijanju nasilja, čime će se još jednom potvrditi opredeljenje Srbije za nultu toleranciju prema bilo kom obliku nasilja.\nVlada Srbije je 2017. godine proglasila 18. maj za Dan sećanja na žene žrtve nasilja, podseća se u saopštenju.


POČELI DANI EVROPSKE BAŠTINE U KRAGUJEVCU - KULTIM - književnost, poezija, stvaralaštvo, kultura\nKRAGUJEVAC- Nacionalna manifestacija „Dani evropske baštine“ počela je centralnim programom u Kragujevcu otvaranjem izložbe „Jezik i pismenost“ u Narodnoj biblioteci „Vuk Karadzić“.\nDržavni sekretar u Ministarstvu kulture i informisanja Dejan Ristić rekao je novinarima da je tema ovogodišnje manifestacije izabrana povodom dva velika jubileja – 275 godina od rodjenja Dositeja Obradovća i 150 godina od smrti Vuka Karadzića.\n„Cilj ove manifestacije jeste da još jednom ukaže na potrebu očuvanja jezika i pismenosti u našoj sredini, afirmaciju i reafirmacijuta dva kulturna fenomena i da kroz čitav niz programa koji će danas biti u Kragujevcu, pokažemo istoriju srpske ćirilice, ali i otvorimo pogled na moderan pristup ćirilici u 21. veku“, rekao je Ristić.\nPostavka „Jezik i pismenost“ predstavlja istoriju ćirilice kod Srba, od najstarijeg razdoblja do danas.\nIzložba sadrži fototipska izdanja i kopije starih i retkih knjiga, rukopis i periodike iz fondova Biblioteke Matice srpske, Narodne biblioteke Srbije, Biblioteke SANU, Narodne biblioteke „Vuk Karadzić“ u Kragujevcu i drugih.\nPrevPrethodnaODRŽANA SVETSKA PREMIJERA FILMA NIKITE MIHALKOVA U BEOGRADU\nSledećaFILHARMONIJA NA ISTORIJSKOJ TURNEJINext


Skupština Kosova podržala dijalog sa Srbijom\nAlbanske i srpske zastave u Mitrovici, 7. mart 2011\nSkupština Kosova je bez glasova opozicije usvojila rezoluciju koja podržava dijalog Kosova i Srbije. Napori šefova parlamentarnih grupa da predloženi nacrt rezolucije Demokratske partije Kosova, koja podržava dijalog, haromonizuje sa nacrtom rezolucije opozicije, nisu uspeli, tako da je Skupština na kraju sa 63 glasa za, 48 protiv i jednim uzdržanim izglasala rezoluciju DPK.\nU ime Demokratske partije Kosova (DPK), kao predlagača rezolucije, poslanik Adem Grabovci je kazao da dva održana sastanka sa opozicijom nisu bila uspešna u harmonizaciji teksta rezolucije, tako da je zatraženo od Skupštine da se glasa za verziju koju je prethodno predložila DPK.\n“Molim poslanike da podrže ovaj nacrt rezolucije koja će Skupštini Kosova dati za pravo da nadgleda tok razgovora, kao i da u bilo kom slučaju zatraži objašnjenje”, kazao je Grabovci.\nVlada Kosova pozdravila je usvajanje rezolucije. Zamenik premijera Hajredin Kuçi izjavio je da ova rezolucija ojačava legitimitet Vlade za započete razgovore sa Srbijom. On je i pozvao opoziciju da bude deo dijaloga.\nOpozicija međutim navodi da nije videla ikakvu platformu Vlade za razgovore, i prema tome nije podržala rezoluciju.\nTimovi Kosova i Srbije na pregovorima u Briselu, 9. mart 2011\nŠef parlamentarne grupe DSK-a, Ismet Beqiri, kazao je da vladajuća partija nije prihvatila predloge opozicije i prema tome nije ni dobila njihovu podršku.\n“Vlada Kosova treba da unutar roka od 15 dana podnese jasnu platformu o pitanjima koja se ne mogu diskutovati i o pitanjima koja se trebaju diskutovati tokom razgovora. Ova platforma treba da obuhvati i očekivanja i beneficije Kosova od ovih razgovora, uključujući i članostvo Kosova u EU”, kazao je Beqiri.\nPrethodno je i poslanik Alijanse za budućnost Kosova Daut Haradinaj ocenio dijalog štetnim po Kosovo, prebacujući takvu odgovornost na Vladu Thacija.\n“Sa vladom koja je pod istragom od strane naših međunarodnih prijatelja, i sa politikama koje su degradirale Kosovo, danas, onaj ko je odgovoran za sve to pregovara”, kazao je Haradinaj.\nPregovarači Srbije i Kosova optimistični na startu\n“Sa ograničenom kontrolom vladavine zakona na teritoriji Kosova, sa organizovanim kriminalom koji je već postao deo naše vlade, onda sa pravom možemo reći da ulazak u pregovore pod ovim okolnostima oštetiće Kosovo i kosovski narod još više”, navodi on.\nDijalogu sa Srbijom od početka se protivio pokret Samoopredeljenje. Šef parlamentarne grupe Samoopredeljenja Visar Ymeri kazao je da jedina rezolucija koja je trebala da se usvoji je ona koja traži prekid razgovora sa Srbijom.\nMeđutim, rezolucija je usvojena sa većinom glasova poslanika.\nU rezoluciji se navodi da Skupština Kosova podržava dijalog između dve nezavisne i suverene države, Kosova i Srbije, o praktičnim pitanjima koja su u interesu poboljšanja života građana i unapređenja evropske agende obe države i region uopšte.\nTakođe se kaže da će dijalog biti samo u vezi tehničkim pitanjima zajedničkog interesa. Rezolucija obavezuje Vladu Kosova da Skupštini dostavi osnovni dokument o dijalog u zakonskom roku.


KULTURKLAMMER | centar za kulturne interakcije : Konferencija REKE I INDUSTRIJSKO NASLEĐE\nDEB 2007: REKE I INDUSTRIJSKO NASLEĐE\nBeograd, Sava Centar, 17-18. septembar 2007.\nU okviru manifestacije Dani evropske baštine 2007 čija je noseća tema bila „Reke-tokovi nasleđa“ u Beogradu je u Sava Centru 17. i 18. septembra održana konferencija „Reke i industrijsko nasleđe — Mogućnosti (re)aktivacije napuštenih industrijskih objekata u Srbiji: izazovi i prakse“. Konferenciju je organizovalo udruženje KULTURKLAMMER - Centar za kulturne interakcije u saradnji sa Zavodom za zaštitu spomenika kulture Pančevo i udruženjima Kulturni front, Asocijacija za rehabilitaciju kulturnog nasleđa ARCH i Europa Nostra, pod pokroviteljstvom Ministarstva kulture Republike Srbije, Grada Beograda, Ambasade Republike Francuske i Opštine Pančevo.\nU radu konferencije aktivno je učestvovalo oko sto trideset (130) učesnika/ca, profesionalaca aktivnih u oblasti zaštite, valorizacije i revitalizacije industrijskog nasleđa iz cele Republike Srbije. Profil učesnika/ca je bio raznovrstan i kretao se od predstavnika/ca relevantnih ustanova i organizacija iz Srbije, preko kulturnih i turističkih agenata i operatera, stručnjaka u oblasti upravljanja baštinom i drugim relevantnim oblastima, do predstavnika državne uprave i lokalnih samouprava. Jednom rečju među učesnicima/ama konferencije bili su zastupljeni predstavnici javnog, privatnog i nevladinog sektora relevantni za datu oblast. Pored toga, u radu konferencije je učestvovalo i dvadeset devet (29) referenata, stručnjaka iz Srbije, zemalja najbližeg okruženja i pojedinih zemalja Evropske Unije koji su predstavili svoja iskustva i aktivnosti u oblasti zaštite i revitalizacije industrijskog nasleđa.\nU fokusu konferencije su bila domaća i strana iskustva u domenu valorizacije i reutilizacije industrijskog nasleđa, kako u kulturne / neprofitne, tako u komercijalne / profitne svrhe. Sve prezentacije i izlaganja na konferencija bila su u skladu s njenim ciljem da ukaže na značaj i mogućnosti revitalizacije i korišćenja napuštenih industrijskih prostora, kako u Beogradu, tako i u Srbiji, kao i njihovog uključivanja u ekonomski i širi socio-kulturni razvoj društva.\nUpoznavanje sa pozitivnim iskustvima i uspešnim praksama iz Francuske, Nemačke, Velike Britanije, Mađarske, Slovenije, Makedonije i Hrvatske pružilo je učesnicama/ima konferencije mogućnost da steknu uvid u raznovrsnost inovativnih metoda valorizacije, revitalizacije i kvalitetne eksploatacije industrijskog nasleđa.\nPosebno značajan segment konferencije predstavljale su prezentacije primera uspešnih praksi i inicijativa iz Srbije, čime je ostvaren cilj konferencije da naglasi potrebu zaštite i odgovornijeg odnosa prema industrijskom nasleđu, kao i potrebu uključivanja različitih društvenih aktera u taj proces. Prema komentarima učesnika/ca pomenuta izlaganja predstavljaju značajan podsticaj domaćoj stručnoj javnosti za dalje delovanje u datoj oblasti.\nZavršnicu konferencije predstavljala je panel diskusija „Mogućnosti (re)aktivacije napuštenih industrijskih objekata u Srbiji“ koja je bila posvećena definisanju prioriteta i strategija za unapređenje trenutnog stanja u oblasti industrijskog nasleđa u Srbiji. Diskusija je vođena u formi otvorenog dijaloga između učesnika/ca i panelista među kojima su bili predstavnici državne i lokalne uprave, donosioci odluka i predstavnici relevantnih državnih institucija i organizacija civilnog sektora. Konkretan rezultat panel diskusije predstavljaju preporuke i definisani pravci daljeg delovanja koji će poslužiti kao osnova za dalji rad u datom pravcu.\nU okviru zvaničnog programa konferencije učesnici/ce su imali/e mogućnost da učestvuju u programu „Reanimacija industrijskog nasleđa u Srbiji - studija slučaja: Spomenici industrijske kulture Pančeva“ koji je održan u Pančevu 17. septembra, u okviru koga je organizovan obilazak spomenika industrijske kulture Pančeva i radionica„Identifikovanje ključnih prepreka i mogućih rešenja za aktivaciju postojećih razvojnih potencijala industrijskog nasleđa u Srbiji“. Takođe, u toku drugog dana konferencije, 18. septembra, za učesnike/ce konferencije je organizovan obilazak znamenitih industrijskih objekata Beograda uz stručno vođenje predstavnika udruženja Asocijacija za rehabilitaciju kulturnog nasleđa ARCH.


Vučić razmišlja o uvođenju najtežih mera u Srbiji! Situacija je DRAMATIČNA - Jutarnji GLASnik\nPredsednik Aleksandar Vučić primetio je da se zemlje u regionu „lažu praznim brojkama“, dok se region ispraznio, pa je u državama ostalo manje ljudi nego što pokazuju zvanični podaci, te poručio da je za ostanak mladih u regionu neophodan još brži ekonomski rast, ali i kreiranje ambijenta u kojem će ljudi shvatiti da u regionu „nećemo da se bijemo, već da radimo zajedno“.\n„Dođe mi da najteže mere preduzmem samo da niko tamo ne ode od marta. (Nemačkom ministru zdravlja Jensu) Španu sam rekao, a zato smo i povećali plate medicinskim sestrama za 15 odsto, i sledeće godine ćemo još – nemoj slučajno da dolaziš u Srbiju zbog toga“, preneo je Vučić.\n„U eri globalizacije, bezbrojnih plaćenih oglasa u našim medijima od kojih ne možete da živite – čeka vas posao u Nemačkoj, samo se prijavite i živećete kao “bubreg u loju“… Nisu ljudi krivi, oni samo žele veće plate, krivi smo mi što nismo bili u stanju da obezbedimo bolje uslove“, primetio je Vučić.\n„To ne postoji ni u jednoj ekonomiji sveta, moramo zajednički da radimo i stvaramo tako nešto“, dodao je predsednik.\nTagged MLADI, SRBIJA, VUČIĆ\nRojters:Rusija, Srbija i špijuniranje, šta znamo do sada


Grci podižu gigantsku ogradu duž granice: Biće opasana bodljikavom žicom, oko nje više stotina policajaca - Glas Srpske\nB92 19.10.2020 17:34\nGrčka je počela sa podizanjem čelične ograde duge 27 kilometara, kao i vojnih osmatračnica u Evrosu, udarnoj tački tzv. Balkanske migrantske rute.\nPo visini, koja iznosi pet metara, ova ograda će prevazići druge ograde na ovakvim mjestima u Evropi, kao i na granici između SAD i Meksika. Biće opasana i bodljikavom žicom.\n"Podizanje ograde u Evrosu je najmanje što smo mogli da učinimo kako bi obezbijedili granicu i učinili da se stanovnici Evrosa osjećaju sigurnije",rekao je premijer Grčke Kirjakos Micotakis 17. oktobra prilikom obilaska radova u tom regionu.\nNove barijere će služiti za sprečavanje ilegalnih prelazaka granice i sprečavanje poplava, a u taj projekat uloženo je 63 miliona evra.\nGrčka vlada angažovala je dodatnih 400 pograničnih policajaca za čuvanje regiona Evrosa, 800 u istočnom Egeju i 480 u drugim dijelovima helenske republike, piše Balkanska bezbjednosna mreža, prenosi Sputnjik.\nPodsjetimo, sukobi na granici između Turske i Grčke kulminirali su tokom februara.\nIzbjeglice sa Bliskog istoka su pokušale da uđu u Grčku i EU, nakon što je Ankara smanjila kontrolu, odnosno odlučila je da više ne zaustavlja izbjeglice iz Sirije koji kopnom i morem pokušavaju da stignu u Evropu.\nGrčki graničari su suzavcem rastjerivali oko 500 izbjeglica.\nTada su se povele različite spekulacije, a na društvenim mrežama kruže informacije sa video-snimcima, gdke se navodi da Turska obezbijeđuje autobuse za izbjeglice i šalje ih do graničnih prelaza sa Grčkom i Bugarskom.


Najbogatiji čovek sveta za nekoliko sekundi zarađuje godišnju platu jednog Srbina! - Naši u svetu\nNajbogatiji čovek sveta za nekoliko sekundi zarađuje godišnju platu jednog Srbina!\nObjavljeno 17/12/18 u 09:06\nNjegovo bogatstvo se procenjuje na 98 milijardi evra, a najnovija infografika koju je objavio Ej-Bi-Si finansije , pokazuje da nastaje sve veći jaz između najbogatijih ljudi i prosečnog radnika na svetu.\nKako prenosi telegraf.rs, prema poslednjim podacima, prosečna plata u Srbiji iznosi 405 evra, što znači da za godinu dana radnik u zaradi 4.860 evra.\nKada se to uprosti, dok Srbin sa prosečnim primanjem, za recimo četiri sekunde veže pertlu, glavni čovek Amazona zaradi celu njegovu godišnju platu.\nTamna prošlost šefa prištinskog tima za dijalog sa Beogradom\nZavirite u Pirelijev kalendar za 2019. godinu (FOTO+VIDEO)


Beograd -- Srđa Popović smatra da se dosadašnji sudski proces za ubistvo Zorana Đinđića sprovodio kao da je reč o klasičnom ubistvu. Zastupnik porodice Đinđić je u sinoćnjem Poligrafu B92 rekao da u procesu za ubistvo premijera Zorana Đinđića nije ispitivan politički aspekt tog ubistva.\n„Ako neko misli da će zaustaviti sprovođenje zakona time što će mene ukloniti, onda se grdno vara, jer ja nisam sistem“, rekao je Zoran Đinđić komentarišući prvi pokušaj atentata na njega. Dvadesetak dana kasnije ubijen je u dvorištu zgrade Vlade, a sistem, kako je predvideo, nastavio je da ...\nBeograd -- Pre tačno četiri godine u dvorištu Vlade Srbije ubijen je premijer Srbije Zoran Đinđić. Članovi porodice Đinđić i funkcioneri Demokratske stranke položili su jutros cveće na grob Zorana Đinđića. Na grob u Aleji zaslužnih građana, na Novom groblju, cveće su položili sin Luka i udovica ...\nBeograd -- Advokat Srđa Popović ponovo traži da na suđenju za ubistvo Zorana Đinđića svedoči Vojislav Koštunica i nekoliko njegovih saradnika. "Ja ne tvrdim da su oni saučesnici, nego politički saveznici, i da to potiče, u najmanju ruku, od oružane pobune 'crvenih beretki', kad su, zna se, ...\nĐinđić - orijentir za Srbiju\nUpravo zato što je ta orijentacija prekinuta fizičkim likvidiranjem Zorana Đinđića, on ostaje, bilo to nekom pravo ili ne, ta ličnost novije srpske istorije prema kojoj, bar ja, cenim orijentacije. Zaista je upadljiva činjenica da ni nakon fizičke likvidacije Zoran Đinđić nije ostavljen na miru, da ...\nZa Zoranove ubice očekujem najteže kazne\nOčekujem da sudsko veće, koje treba da izrekne kazne optuženima za ubistvo moga muža, bude objektivno prilikom izricanja presude, da potvrdi princip nezavisnosti suda i odredi kazne primerene najtežim krivičnim delima u koje spada ubistvo premijera.\nIscepani plakati o Đinđiću\nSubotica, Sombor, Leskovac -- Iz DS-a u Jagodini navode da su pocepani plakati sa slikom Zorana Đinđića u centru tog grada. Predsednik Opštinskog odbora Demokratske stranke u Jagodini Aleksandar Janković rekao je novinarima da su plakati zalepljeni po celom gradu u noći uoči 12.\nBeograd -- Ružica Đinđić, udovica Zorana Đinđića, ocenila je poslednje četiri godine kao period "nešto sporijih reformi". "To ide nešto sporije, između ostalog, zato što se ne poštuju naši zakoni, poput zakona o saradnji s Hagom", kaže ona.\nBeograd -- Kao deo obeležavanja godišnjice smrti Zorana Đinđića, u Jugoslovenskom dramskom pozorištu održano je finale takmičenja u besedništvu. Pobednik takmičenja "Besede u Zoranovu čast", sa temom "Ako danas ne uspemo, jedini razlog smo mi sami", koje je organizovao fond Dr Zoran Đinđić i ...


RTCG - Radio Televizija Crne Gore - Nacionalni javni servis :: Korona virus - Crna Gora :: Moramo čuvati postignute rezultate\n27. 05. 2020. 10:47 >> 13:22 1\n"Ukoliko epidemiološka situacija bude to zahtijevala, zdravstveni sistem će ponovo aktivirati odgovor. Imamo iskustvo, tehnološku opremljenost, razrađene krizne planove... Sada moramo čuvati postignute rezultate", poručila je Miranović, gostujući na Radiju Crne Gore.\nOna kaže i da su u procesu korona krize učili jedni od drugih.\n"Donosioci odluka od ljekara, a ljekari o tome kako funkcioniše država. Ogroman trud i konsenzus dio su našeg zajedničkog rezultata i uspjeha", kazala je Miranović.\nMiranović je kazala da Crna Gora jeste korona fri država, ali, kako je dodala, to nije titula koja je stalna.\n"To je privremeni status koji se mijenja u trenutku kada se registruje makar jedan novi slučaj", kazala je pomoćnica ministra zdravlja.\nPoručuje da moramo da shvatimo da je biti korona fri destinacija i prednost, i obaveza.\n"Naša obaveza je da taj status održimo što duže da bi privukli turiste da dođju i da se osjećaju bezbjedno, da znaju da su u okruženju koje im neće ugroziti zdravlje. To je ono što trenutno preporučuje Crnu Goru", kazala je Miranović.\nIstiče da će naša zemlja ostati upamćena po tome što je posljednja registrovala virus, što je postala prva fri korona destinacija i što u domovima za stare nije registrovan nijedan slučaj kovida 19. Dodaje da je u domovima i Ustanovi na Komanskom mostu, smješteno oko 700 osoba.\nKomentarišući burne reakcije kod nas, i u regionu zbog najave da će Crna Gora 1.juna otvoriti granice samo prema državama gdje je epidemiološki rizik od importovanja virusa nizak, Miranović je istakla da je to logično.\n"Struka u regionu tim povodom se ne oglašava jer joj je jasno koju je logiku slijedila Crna Gora. Glas struke je glas razuma. Naša zemlja slijedi samo preporuke struke", ukazala je Miranović.\nRadio CG, Julijana Zugić\nVesna Miranović Koronavirus


Mića Grčić, zvanični grobar EPS, dobio novu funkciju 'zbog zasluga' | Luftika\nMića Grčić, zvanični grobar EPS, dobio novu funkciju ‘zbog zasluga’\nPredsednik Opštine Obrenovac Miroslav Čučković potvrdio je da je imenovao bivšeg v.d. direktora Elektroprivrede Srbije (EPS) Milorada Grčića za svog pomoćnika zbog, kako je naveo, zasluga za taj grad dok je bio na čelu EPS-a.\nČučković je za Betu rekao da je njegovo pravo da imenuje pomoćnike predsednika opštine.\nGrčić će preživeti i ledeno doba, u Obrenovcu prima platu skoro kao Vučić\nZoranina osveta Grčiću, krivična prijava zbog štete od 500 miliona € i obmane…\nBivša zaposlena: 14 meseci sam trpela mobing u Elektrovojvodini, hteli da me…\n– Ta vest, da sam imenovao Grčića za mog pomoćnika, je tačna – rekao je Čučković.\nNa pitanje kakve su zasluge Grčića za Obrenovac, Čučković je rekao da su EPS i opština Obrenovac zajedničkim sredstvima izgradili obdanište, školu, vodovod.\nDodao je da je Grčića na mesto pomoćnika predsednika Opštine Obrenovac imenovao 1. maja ove godine.\nGrčić je na to mesto u opštini došao iz EPS-a, nakon ostavke u tom preduzeću gde je četiri godine nezakonito bio na funkciji vršioca dužnosti direktora. Ostavku je podneo 12. januara, pošto je predsednik Srbije Aleksandar Vučić zatražio odgovornost za kolaps u elektroenergetskom sistemu 12. decembra 2021. godine kada su zbog lošeg uglja, pomešanog sa blatom, zaustavljeni skoro svi blokovi u termoelektrani „Nikola Tesla“ (TENT) u Obrenovcu i kada je na stotine domaćinstava u centralnoj Srbiji ostalo bez struje.\nMinistarstvo rudarstava i energetike Srbije je protiv Grčića podnelo krivičnu prijavu Tužilaštvu za organizovani kriminal zbog, kako je rekla ministarka Zorana Mihajlović, ne samo javašluka, neznanja, već i kriminala i ugrožavanja energetske bezbednosti zemlje.\nMihajlović rekla je da je EPS podnosio lažne izveštaje da su proizvodni kapaciteti TENT-a spremni za zimu 2021.-2022. godine i da je obezbedjeno dovoljno uglja. Od 12. decembra prošle godine do 20. aprila ove godine za vanredeni uvoz struje potrošeno je 530,7 miliona evra i planiran je uvoz četiri miliona tona uglja do kraja 2023. godne.\nPrema oceni Mihajlović zbog nesavesnog rada u EPS-u dok je njime upravljao Grčić „bačena je jedna nova hidroelektrana“.\nDo imenovanja na novu funkciju u Obrenovcu Grčić je vodio Kancelariju za saradnju sa lokalnim zajednicama u EPS-u, da bi pre desetak dana dao otkaz.\nStigla dojava iz Vlade Srbije: Struja za raju skuplja 30%, a za privredu čak 70%\noznakeeps grčić milorad grčić miroslav čučković obrenovac\nMiča Grčić, čovek koji je ‘sahranio EPS’, ima novu unosnu funkciju\nCena struje ide u nebesa, za domaćinstva poskupljuje 30%, za privredu 70%\nDopis EPS ‘ko puši ili mu puše u kancelariji’ zaprepastio javnost, pronađen krivac\nBivši direktor Grčić dao otkaz i konačno napustio EPS\nMislila sam da mi se ide u toalet, a onda sam porodila dete u WC šolji (VIDEO)


MARKETINŠKI TIM NA UDARU: Uber otpušta 400 ljudi da bi smanjio troškove | Ekspres.net\nKompanija Uber je prošle nedelje saopštila da otpušta oko 400 ljudi iz svojih marketinških odeljenja kako bi umanjila troškove i pojednostavila poslovanje.\nKompanijski 1200-marketinški tim će tako izgubiti trećinu zaposlenih u 75 globalnih kancelarija. Otpuštanja su uticala na širok spektar radnih mesta od marketing menadžera do copywriter-a.\nOva odluka je doneta u skladu sa gubicima kompanije od milijardu dolara tokom prvog kvartala 2019. godine. Izvršna direktorka Ubera Dara Khosrovshahi rekla je da će reorganizaciju marketinškog tima voditi potpredsednik marketinga za performanse Mike Strickman.\nPročitajte još: Prihodi Pinteresta porasli\nKhosrovshahi je u e-mailu za TechCrunch objasnila da je marketinški tim postao “prevelik, što stvara preklapajući rad, stvara nejasnoće u donošenju odluka i dovodi do osrednjih rezultata”.\nOtpuštanje je jedno od najvećih koje je kompanija imala od 2009. godine. Portparol firme je istakao da Uber pokušava da pruži “dosledniju spoljnu informaciju o robnoj marki za publiku, proizvode i regione”.\n“Nove javne kompanije imaju velike razlike troškova i prihoda, dok privatne često moraju smanjiti troškove kako bi ispunile ciljeve koje su obećale javnim investitorima”, rekao je Brian Vieser, predsednik GroupM-a.\nStručnjaci ocenjuju da ove promene verovatno neće imati štetan uticaj na Uberov marketinški tim, jer je i dalje u snažnoj poziciji.\nTags kompanijamarketinški timotpuštanjatroškoviuber\nOD ČEGA ZARAĐUJE VIBER Pozivi, stikeri, igrice donose pare NIŠTA OD SPAJANJA: Fijat povukao ponudu Renou, radnici mogu na odmor FORD U PROBLEMU: Povlače više od milion vozila sa ulica FACEBOOK SE NAGODIO: Plaća pet milijardi dolara kazne, ali ne priznaje krivicu


Српска Акција - Srbija u EU za 5-6 Godina\nSrbija u EU za 5-6 Godina\nGlavni kandidati za novog predsednika Evropske komisije, Žan-Klod Junker i Martin Šulc, ocenili su da se ulazak novih zemalja u EU može očekivati tek pošto se kroz pet-šest godina sama Unija iznutra preustroji i prevaziđe kriza, tako da njene strukture i njena ekonomsko-socijalna situacija budu u stanju da prime neku novu članicu.\nSrbija i Crna Gora mogu očekivati da, pod uslovom da uspešno okončaju pregovore o članstvu, budu prve nove članice EU posle pet-šest godina, a to znači da za vreme petogodišnjeg mandata nove Evropske komisije, na čijem čelu mogu biti Junker ili Šulc, to neće moći da se ostvari.\nTo su agenciji Beta rekli izvori bliski Junkeru, kandidatu za novog predsednika Evropske komisije, istaknutog od strane Evropske narodne partije, koja okuplja stranke desno od centra u Evropskom parlamentu. Junker je izjavio da stav da bar u idućih pet godina ne može biti proširivanja EU dele krugovi u Savetu ministara EU, Evropskoj komisiji i Evropskom parlamentu.\nJunker, donedavni luksemburški premijer, bivši predsednik Evrogrupe, koja usaglašava ekonomsku politiku "evrozone" i jedan od najiskusniji političara u EU, izjavio je u kampanji za novog predsednika EK da "neće u EU ući nove članice tokom idućeg mandata Evropske komisije".\nKandidat grupe socijalista u EP za novog čelnika izvršnog tela EU, predsednik Evropskog parlamenta Martin Šulc, predočio je da "Evropska unija ne može da se proširuje beskrajno na nove članice, jer prvo mora da se preobrazi i preustroji".\nŠulc je svojevremeno izjavio i da je to šire prihvaćeni, iako ne i zvanični stav u mnogim krugovima EU, da Srbija u nekom vidu mora priznati nezavisnost Kosova kad dođe na prag članstva u EU.\nуторак, 22 јануар 2019 12:27


Nepotpun preliminarni izveštaj o napadu na humanitarni konvoj - Sputnjik Srbija\n14:19 08.11.2016 Preuzmite kraći link\n„Mi nismo sprovodili istragu. Nismo bili prisutni na licu mesta, tako da nemamo nikakve informacije o analizi iz prve ruke. Elementi koje smo danas dobili od Crvenog polumeseca Sirije nisu konačni, jer počinioci nisu imenovani“, rekao je Mardini.\n„A čak i da su konačni, proverili bismo to pitanje bilateralno i poverljivo sa zainteresovanim stranama“, istakao je on.\nhumanitarni konvoj, izveštaj, napad, Međunarodni komitet Crvenog Krsta, Sirija


Sednica Izvršnog veća NSSNM - Hlas ljudu\nU četvrtak 23. aprila 2015. godine u Novom Sadu je održana 4. sednica Izvršnog veća NSSNM.\nNa dnevnom redu su bili materijali NIU „Hlas ljudu”, čiji osnivač je NSSNM. Članovi Izvršnog veća su raspravljali o Odluci o NIU „Hlas ljudu“ koja uređuje osnovna pitanja u vezi sa funkcionisanjem ove izdavačke ustanove – naziv i sedište, organizacija, delatnost, osnovi uređivačke politike novina „Hlas ljudu“, način imenovanja i razrešenja članova Upravnog odbora i Nadzornog odbora, direktora NIU „Hlas ljudu“, odgovornog urednika novina „Hlas ljudu“, finansiranje i druga značajna pitanja za funkcionisanje NIU „Hlas ljudu“. Izmenjenu odluku u skladu sa važećom zakonskom regulativom Izvršno veće je odobrilo i predložilo da bude usvojena i na sledećoj sednici NSSNM. Na sednici Izvršnog veća su predloženi i članovi Upravnog i Nadzornog odbora NIU „Hlas ljudu“, ali njihov konačan sastav će se znati tek kada ih usvoji NSSNM.\nNa sednici su predloženi i članovi komisije za vrednovanje projekata konkursa koje raspisuje AP Vojvodine a na koje mišljenje daje NSSNM.\nČlanovi Izvršnog veća su se posvetili i najnovijim informacijama u vezi privatizacije lokalnih elektronskih medija, kao i zvaničnom odgovoru Ministarstva kulture i informisanja na pitanja, koja je ovom ministarstvu poslao NSSNM. Na osnovu mišljena Ministarstva, nacionalni saveti nemaju velike mogućnosti da utiču na proces privatizacije ovih medija, koji u skladu sa važećim zakonima moraju da se privatizuju do kraja juna ove godine.\nPredloženo je i da NSSNM pruži finansijsku pomoć Mesnoj zajednici Bački Petrovac za organizaciju obeležavanja 270. godišnjice dolaska Slovaka u ovu opštinu.\nNa dnevnom redu sednice je bilo i pitanje navodne pucnjave na kuću člana NSSNM Pavela Surovog iz Kisača. Članovi Izvršnog veća su imali na raspolaganju javne izjave Pavela Surovog kao i zvanično saopštenje Policijske uprave Novog Sada u vezi sa ovim slučajem. Izvršno veće je jednoglasno osudilo ovaj čin kao i sve oblike nasilja bez obzira protiv koga su usmerena i čime su motivisana. Istovremeno smatra potpuno neprihvatljivim sva prevremena, neosnovana i tendenciozna tumačenja ovog događaja i njegovo dovođenje u vezu sa delovanjem Nacionalnog saveta slovačke nacionalne manjine. Iz tog razloga Izvršno veće je zauzelo stav da pozove nadležne organe da ovaj slučaj u potpunosti istraži i do kraja objasni, te da o rezultatima istrage obavesti javnost.


Otpočeli radovi u Sedmoj osnovnoj školi\nU subotu, 04.07.2020. godine konačno su otpočeli radovi na uređenju centralne škole u Gornjem Rahiću a koji se odnose na unutrašnje uređenje objekta stare školske zgrade Centralne škole. Ovim projektom planirana je zamjena patosa, zamjena unutrašnje stolarije te rekonstrukcija kancelarijskog prostora.\nTakođer, ovih dana treba da otpočnu i radovi na školskom objektu u Palanki a koji se odnose na oblaganje školskog objekta toplotnom izolacijom i novom fasadom a zatim će uslijediti i radovi na uređenju dvorišta. Izvođač radova je firma ASTRA PLAN iz Brčkog koja je bila najkonkurentnija u proceduri javnih nabavki. Sredstva za navedene radove obezbijedilo je Odjeljenje za obrazovanje na čelu sa ministrom Senadom Osmanovićem u iznosu od cca.80 000 KM.\nIskreno se zahvaljujem ministru Senadu Osmanoviću koji je u saradnji sa menadžmentom škole prepoznao prioritete škole, te obezbijedio sredstva za gore navedene radove a sve u cilju stvaranja boljeg ambijenta kako za učenike tako i za sve zapolenike škole. Nadam se da ćemo i ubuduće imati odličnu saradnju kako bi uspjeli ostavariti što bolje uslove za odvijanje odgojno-obrazovnog procesa.\nSamir Kurtalić, prof.


Vatra je, podsetimo, izbila u jednom prizemnom objektu koji je nekad koristio TK "Požarevac", a njeno širenje su sprečili vatrogasci. Uzrok požara još nije poznat, ali se pouzdano zna da nije planulo zbog strujnih kablova, jer je ovde električna energija odavno - isključena. Pretpostavlja se, zato, da su vatru zapalili neki od redovnih "posetilaca", koji dolaze u grupama i ovde se noću "druže" i opijaju...\nInače, kompleks na Varoškom brdu, površine 1,4 hektara, pripada Vojsci Srbije još od 1955. Komanda garnizona je 1984. dala saglasnost da se on ustupi TK "Požarevac" u osnivanju, pa je klub tu napravio teniske terene, te postavio klupe, rasvetu, česmu i mali zabavni park za decu. Međutim, ispostavilo se da se Vojska nije slagala sa odlukom Komande, pa je poveden sudski spor koji je okončan 2018, presudom da teniseri moraju da se isele, jer nije postojao pravni osnov ni da budu useljeni.\nU međuvremenu, TK "Požarevac" je u uređenje uložio značajna sredstva, pa se očekivalo da će u pomoć priteći lokalna samouprava, kupovinom ovog kompleksa. Međutim, do toga nije došlo, pa su teniseri svih generacija ostali bez terena.\nOd tada, pa do danas, kompleks nezadrživo propada, uključujući i nekoliko okolnih prizemnih objekata. Podaci iz Master plana Ministarstva odbrane pokazuju da su se na vojnom zemljištu na Varoškom brdu nekada nalazili poligon, vežbalište i strelište. Kompleks je u ovom lanu naveden kao "Vinogradska-bazen", jer je nekad imao i kupalište, ali njega odavno više nema.\nOSIM kompleksa na Varoškom brdu, od vojnih nekretnina u Požarevcu propada i zgrada Doma Vojske, od 1.600 kvadrata, te kasarna na Sopotu sa 40 objekata i 12 hektara zemljišta. Ovi objekti se ne prodaju, niti održavaju, pa preti opasnost da za neku godinu budu u potpuno ruiniranom, neupotrebljivom stanju.\npožar vojni kompleks Požarevac vesti\nNOVOSADSKA toplana danas je počela sa radovima na izgradnji vrelovodnog priključka za objekat u Ulici Orlovića Pavla broj 38-40 (ugao sa Ulicom Janka Čmelika).


Brnabić u Njujorku: Prioriteti strukturne reforme i modernizacija društva - Srpskainfo\nBrnabić u Njujorku: Prioriteti strukturne reforme i modernizacija društva\nPredsjednik Vlade Srbije Ana Brnabić započela je posjetu SAD radnom večerom sa predstavnicima Ist-Vest instituta u Njujorku, na kojoj je istakla da Srbija ima stabilnu ekonomiju i da su prioriteti nastavak strukturnih reformi i modernizacija cijelog društva.\nBrnabićeva, koja je u razgovoru sa predsjednikom Instituta Kameronom Manterom i članovima ove institucije predočila ekonomsku situaciju u Srbiji i prioritete Vlade, istakla je da Srbija danas ima stabilnu ekonomiju, saopšteno je iz Vlade Srbije.\n-Borba protiv korupcije i jačanje vladavine prava ostaju među prioritetima Vlade, jer nam je cilj stvaranje boljeg društva za sve građane Srbije i predvidivih uslova poslovanja, kako za strane, tako i za domaće kompanije rekla je Brnabićeva.\nOna je istakla da je u protekle tri godine Srbija značajno transformisala svoju ekonomiju, što potvrđuju ekonomski pokazatelji i priznanja relevantnih i kredibilnih međunarodnih institucija.\nBrnabićeva je podsjetila da je prošle godine Svjetska banka proglasila Srbiju liderom u sprovođenju reformi u jugoistočnoj Evropi, te da je povećan kreditni rejting Srbije.\nOna je posebno izdvojila da je Srbija lider u privlačenju direktnih stranih investicija, te da je samo u prvih pet mjeseci ove godine neto priliv direktnih stranih investicija iznosio više od 1,1 milijarde evra, što je 15,8 odsto više nego u istom prošlogodišnjem periodu.\nBrnabićeva je istakla trend povećanja izvoza u ovoj godini, prije svega izvoz IT usluga koji je u prva četiri mjeseca ove godine porastao za čak 33 odsto.\nOna je rekla da su prioriteti njene vlade digitalizacija i obrazovanje, koji su ključni za dugoročno održivi razvoj cijelog društva, te da je zbog toga fokus na investicijama koje pokreću inovacije, istraživanje i razvoj.\n-Modernizacijom obrazovanja želimo da stvaramo mlade generacije koje znaju kako da misle i ne plaše se da iskažu svoj stav. Želimo da stvaramo generacije koje će biti spremne za međunarodno tržište rada i koje će prihvatiti koncept cjeloživotnog učenja, koji stvara uspješne pojedince, koji onda kreiraju uspješno društvo – naglasila je Brnabićeva.\nS ciljem podsticanja mladih da se oprobaju u biznisu, Brnabićeva je rekla da u Srbiji od oktobra stupa na snagu uredba koja sve one koji osnuju firmu odmah poslije završetka srednje škole ili fakulteta oslobađa plaćanja poreza i doprinosa državi u prvih godinu dana rada.\n-Ukoliko firma bude uspješna država će kasnije naplaćivati porez, a ukoliko firma ne izdrži test tržišta, naveli smo mlade ljude da pokušaju, to je što je veoma važno s obzirom na to da želimo graditi preduzetničku kulturu u Srbiji – istakla je Brnabićeva.\nBrnabićeva je rekla da su postignuti značajni rezultati u jačanju elektronske uprave, koja je simbol modernizacije društva i snažan mehanizam u borbi protiv korupcije i promjeni paradigme, u kojoj su državni službenici u funkciji građana, a ne obrnuto.\nOna je dodala da Srbija nastavlja da radi na unapređenju sveukupnih uslova poslovanja, smanjivanju adinistrativnih barijera, unapređenju poslovne klime i daljem osnaživanju ekonomije i poboljšanju uslova za rad.\n-Želimo da se naša ekonomija više oslanja na moderne tehnologije i inovacije i da radimo na povezivanju nauke i privrede. Da bismo postigli da naš rast bude dugoročno održiv, posebnu pažnju posvećujemo kulturi, jer je ona osnova za razvoj svake nacije i očuvanje identiteta – dodala je Brnabićeva.\nBrnabićeva će u nastavku posjete SAD danas imati privilegiju da, tradicionalnim udarcem u zvono, zatvori Njujoršku berzu i sastane se sa predsjednikom Njujorške berze Stejsi Kaningam.\nIst-Vest Institut jedna je od najuticajnijih institucija u oblasti međunarodnih odnosa i spoljne politike u svijetu. To je globalna mreža istaknutih političara, lidera, poslovnih ljudi, predstavnika nevladinog sektora i akademske zajednice.\nPredsjednik Instituta je Kamerun Manter, nekadašnji ambasador SAD u Srbiji.\nPolitika Ana BrnabićposjetaSAD\nBrnabić: Uspješna posjeta SAD, očekujem brze rezultate\nISTORIJSKA POSJETA Kim Džong Un blindiranim vozom stigao u Rusiju\nPOTVRDA IZ MOSKVE Putin se priprema za dolazak u Srbiju\nOdazvao se pozivu Brnabićeve: Krivokapić u dvodnevnoj posjeti Srbiji


„Na sav glas“ – 53. Bemus održava se od 1. do 13. novembra - 27.10.2021, Sputnik Srbija\n„Na sav glas“ – 53. Bemus održava se od 1. do 13. novembra\nBeogradske muzičke svečanosti, 53. po redu, održaće se od 1. do 13. novembra pod sloganom „Na sav glas”. 27.10.2021, Sputnik Srbija\nNa ovogodišnjem izdanju festivala publika će imati mogućnost da čuje izuzetne umetnike iz sveta, kao i izvrsne muzičare i orkestre iz naše zemlje, a nakon zvaničnog zatvaranja 14. novembra održaće se „Bemus na bis“, u okviru kojeg će nastupiti pijanista Aleksandar Madžar, koji će se publici predstaviti Betovenovim klavirskim sonatama.Umetnički direktor Bemusa Bojan Suđić je predstavio program manifestacije, ocenjujući da je on veoma kvalitetan i reprezentativan kad je reč o umetnicima koji nastupaju.Izdvojio je predstojeće nastupe pijanistkinje Hatje Bunijatišvili (1. i 3. novembra od 20 časova u Kolarcu) i baritona Tomasa Hempsona (4. novembra od 20 časova u Kolarcu), te violončelistkinje Ksenije Janković i pijaniste Aleksandra Madžara (8. novembra u Madlenijanumu, odnosno 14. novembra u Kolarcu), kao i atraktivnog solistu Denisa Šapovalova (5. novembra u Kolarcu), Hor „Branko” iz Niša i druge. U ime izvođača obratila se Nataša Jović Trivić, koja je predstavila operu Milenka Živkovića „Dečja soba”, kojom će se predstaviti muzičko-opersko-teatarska organizacija „MOTO” (13. novembra u 20 časova u Malom pozorištu „Duško Radović”).Bemus se i ove godine realizuje pod pokroviteljstvom Sekretarijata za kulturu Grada Beograda, podršku je pružilo i Ministarstvo kulture i informisanja, a organizator je Centar beogradskih festivala.Gradski sekretar za kulturu Ivan Karl osvrnuo se na „Bemus kontinuiteta” zbog vremena pandemije jer je osnovni zadatak da se manifestacije održe u nimalo lakim okolnostima. „Možda se neće pamtiti svi koncerti ili neki koji su silom prilika otkazani, ali će se pamtiti da se Bemus održao i 2020. i 2021. godine. Nadam se da ćemo sledeću manifestaciju imati u normalnim prilikama, posebno sada kada imamo vakcine, zbog čega pozivamo sve građane da se vakcinišu“, rekao je Karl. On je dodao da je ove godine napravljeno ono najbolje što je bilo moguće, što važi i za druge manifestacije kulture od značaja za Grad Beograd.Damir Handanović, v. d. direktora Centra beogradskih festivala, poručio je da se sem ove spremaju i ostale manifestacije, Fest, Beogradska zima, a u kom obimu će se raditi zavisiće od pandemije.“Borićemo se i nadalje da naši građani imaju dobre kulturne sadržaje, po čemu je Beograd poznat. Predstoji jedanaest koncerata u Kolarčevoj zadužbini, Madlenijanumu i Kripti Hrama Svetog Save, kao i u Malom pozorištu 'Duško Radović'”, rekao je Handanović.\nkultura, bemus, društvo\n© Tanjug / Marko ĐokovićBEMUS\nBeogradske muzičke svečanosti, 53. po redu, održaće se od 1. do 13. novembra pod sloganom „Na sav glas”.\nNa ovogodišnjem izdanju festivala publika će imati mogućnost da čuje izuzetne umetnike iz sveta, kao i izvrsne muzičare i orkestre iz naše zemlje, a nakon zvaničnog zatvaranja 14. novembra održaće se „Bemus na bis“, u okviru kojeg će nastupiti pijanista Aleksandar Madžar, koji će se publici predstaviti Betovenovim klavirskim sonatama.\nUmetnički direktor Bemusa Bojan Suđić je predstavio program manifestacije, ocenjujući da je on veoma kvalitetan i reprezentativan kad je reč o umetnicima koji nastupaju.\nIzdvojio je predstojeće nastupe pijanistkinje Hatje Bunijatišvili (1. i 3. novembra od 20 časova u Kolarcu) i baritona Tomasa Hempsona (4. novembra od 20 časova u Kolarcu), te violončelistkinje Ksenije Janković i pijaniste Aleksandra Madžara (8. novembra u Madlenijanumu, odnosno 14. novembra u Kolarcu), kao i atraktivnog solistu Denisa Šapovalova (5. novembra u Kolarcu), Hor „Branko” iz Niša i druge.\nU ime izvođača obratila se Nataša Jović Trivić, koja je predstavila operu Milenka Živkovića „Dečja soba”, kojom će se predstaviti muzičko-opersko-teatarska organizacija „MOTO” (13. novembra u 20 časova u Malom pozorištu „Duško Radović”).\nBemus se i ove godine realizuje pod pokroviteljstvom Sekretarijata za kulturu Grada Beograda, podršku je pružilo i Ministarstvo kulture i informisanja, a organizator je Centar beogradskih festivala.\nGradski sekretar za kulturu Ivan Karl osvrnuo se na „Bemus kontinuiteta” zbog vremena pandemije jer je osnovni zadatak da se manifestacije održe u nimalo lakim okolnostima.\n„Možda se neće pamtiti svi koncerti ili neki koji su silom prilika otkazani, ali će se pamtiti da se Bemus održao i 2020. i 2021. godine. Nadam se da ćemo sledeću manifestaciju imati u normalnim prilikama, posebno sada kada imamo vakcine, zbog čega pozivamo sve građane da se vakcinišu“, rekao je Karl.\nOn je dodao da je ove godine napravljeno ono najbolje što je bilo moguće, što važi i za druge manifestacije kulture od značaja za Grad Beograd.\nDamir Handanović, v. d. direktora Centra beogradskih festivala, poručio je da se sem ove spremaju i ostale manifestacije, Fest, Beogradska zima, a u kom obimu će se raditi zavisiće od pandemije.\n“Borićemo se i nadalje da naši građani imaju dobre kulturne sadržaje, po čemu je Beograd poznat. Predstoji jedanaest koncerata u Kolarčevoj zadužbini, Madlenijanumu i Kripti Hrama Svetog Save, kao i u Malom pozorištu 'Duško Radović'”, rekao je Handanović.


Albanski lideri sa juga o referendumu: To nisu suštinske demokratske promene | VRANJENEWS\nAlbanski lideri sa juga o referendumu: To nisu suštinske demokratske promene\nŠaip Kamberi i Ragmi Mustafa. Foto Vranje News\nVranje - Ustavne reforme u sferi pravosuđa, o kojima će se građani izjašnjavati na referendumu 16. januara, ne donose suštinske demokratske promene u Srbiji i na samim građanima je da li će glasati za njih, smatraju albanski politički lideri sa juga Srbije, pišu Bujanovačke.\nPredsednik Nacionalnog saveta Albanaca (NSA) Ragmi Mustafa rekao je da su Albanci očekivali suštinske ustavne promene zasnovane na demokratskim i evropskim principima kojima bi Srbija bila definisana kao građanska država.\n"Ovako, Srbija ostaje definisana kao država većinskog naroda, što znači da su članovi drugih nacionalnih zajednica zapravo građani drugog reda", kaže Mustafa.\nPrema njegovim rečima, Albanci su očekivali „suštinsko određivanje Ustava prema preambuli, prema Kosovu i nacionalnim zajednicama u Srbiji, kojima treba obezbediti više prostora za njihova prava, slobodu i ravnopravnost“.\nOn je dodao da su "u Preševskoj Dolini kao i u drugim delovima Srbije građani skoro potpuno neinformisani o predloženim ustavnim promenama i da su samim tim i nezainteresovani za njih".\nPrema mišljenju Šaipa Kamberija, narodnog poslanika u Skupštini Srbije, "samo kompletna promena Ustava Srbije stvara šansu za stvaranje pravne države i njen evropski put.\n"Ustav Srbije ne može biti u službi države, prava i evropskih vrednosti podelom građana na one prve i druge i neophodno je promeniti nekoliko njegovih članova.\nA, najpre, član 1 koji kaže da je "Republika Srbija država srpskog naroda", a zatim i etnonacionalističku himnu Bože pravde.\nDa ne govorimo o članu 182 koji spominje Kosovo i Metohiju kao autonomnu pokrajinu Republike Srbije", naveo je Kamberi.


Ova Politika privatnosti služi da vam objasni koje podatke prikupljamo o vama i kako koristimo te podatke, kao i da vam pružimo sve druge bitne informacije u vezi sa vašim podacima, a u vezi pretraživanja i ostavljanja komentara na sajtu TvInfoBosilegrad.rs. Politika privatnosti dopunjuje Pravila korišćenja na ovom sajtu i menja je u delu koji se odnosi na zaštitu ličnih podataka, a sve u cilju usklađivanja sa Opštom uredbom o zaštiti podataka o licnosti (GDPR).\nNa TvInfoBosilegrad.rs info portalu u okviru funkcije ostavljanja komentara na vesti na sajtu, TvInfoBosilegrad.rs omogućava korisnicima da ostave komentare na vesti na sajtu sa sadržajem koji sami definišu kao i pod imenom-pseudonimom koji sami određuju. Tako da u vezi sa ostavljanjem komentara, u skladu sa vašim pravom na slobodu istraživanja, vi sami birate koje ćete i da li ćete vaše lične podatke učiniti dostupnim javnosti i da li ćemo mi uopšte imati vaše lične podatke. Pored tih informacija u vezi sa komentarima koje vi učinite javnim na našem portalu, mi prikupljamo i vreme i datum komentara kao i IP adresu sa koje je komentar postavljen.\nTvInfoBosilegrad.rs zadržava pravo da promeni ili modifikuje ovu Politiku. O važnim promenama i dopunama TvInfoBosilegrad.rs može obavestiti korisnike putem e-maila ili objavljivanjem na portalu. Korišćenjem bilo kog sadržaja na TvInfoBosilegrad.rs portalu smatra se da ste upoznati sa najnovijim pravilima o uslovima korišćenja kao i politici privatnosti.


Fizičari dokazali da Bog nije stvorio univerzum - VIDEO | WebTribune\nHome IZA OGLEDALA Fizičari dokazali da Bog nije stvorio univerzum? – VIDEO\nKanadski tim je rešio glavno pitanje koje je mučilo pripadnike brojnih religija, mnoge filozofe i naučnike još od nastanka vremena.\nZapravo, otkriće je toliko ubedljivo da se nameće pitanje da li je religija uopšte potrebna.\nNaučnici već duže vreme znaju da minijaturne čestice nazvane „virtualne čestice“ nastaju ni iz čega sve vreme.\nMeđutim, tim koji je predvodio dr Mir Faisal sa Departmana za fiziku i astronomiju na Univerzitetu u Vaterlou u Ontariu, Kanada, uspešno je primenio teoriju do samog stvaranja postojanja.\nOn je rekao: „Poznato je da virtualne čestice sadrže malu količinu energije i da postoje veoma kratko vreme. Međutim, bilo je teško objasniti kako tako mala količina energije može da stvori veliki univerzum poput našeg?“.\nTako se došlo do teorije o „inflaciji“. Dr Faisal je primenio matematiku i dve teorije:\nSkalu minimalne dužine – postojanje mere beskrajno male da vreme i prostor prestaju da postoje.\nDvostruki specijalni relativitet – uzimanje u obzir ogromnih energija dostupnih nakon stvaranja univerzuma.\nPrema teoriji o inflaciji, male energije i životni vek virtualnih čestica postaju beskrajno uvećani, stvarajući univerzum star 13,8 milijardi godina.\nDr Faisal je naveo da smo sve vreme pogrešno razmišljali o tome kako je nastao univerzum.\nPrema neverovatnim otkrićima, to pitanje je potpuno nevažno pošto je univerzum jedno veliko „ništa“. On je rekao: „Nešto ne može da nastane ni iz čega. Univerzum je ništa“.\nOn je dodao da su se negativna gravitaciona energija univerzuma i pozitivna energija materije univerzuma poništile, stvarajući nulu. Dakle, ukupna energija univerzuma je nula.\nKada su dr Faisala upitali da li to znači da nije bio potreban Bog da stvori univerzum, on je rekao: „Ako pod Bogom podrazumevate natprirodnog čoveka koji krši sopstvene zakone, onda on zaista nije potreban. Međutim, ako pod Bogom podrazumevate velikog matematičara, možda je ipak potreban“.\nDr Faisal, koji takođe radi sa Velikim sudaračem čestica (LHC) u CERN-u u Švajcarskoj, objasnio je da „ništa“ označava odsustvo energije, ali ne i odsustvo zakona fizike.\nOn je rekao da je za njega fizika u vremenu i prostoru samo aproksimacija matematičke teorije koja opisuje prirodu, te da vreme i prostor i sve između njih treba da nastanu kao posledica matematičke teorije.\n„Sve počinje sa zakonima kvantne fizike, prema kojima je energija sistema u svakom trenutku sa sigurnošću poznata. Dakle, u tom slučaju ne možemo tvrditi da je energija sistema nula, jer bi to onda bila energija sistema u svakom trenutku vremena.\nOva nesigurnost do koje dolazi zbog kvantne mehanike može dovesti do stvaranja male količine energije ni iz čega, pošto ona postoji samo u kratkom periodu vremena. Takva čestica nastala ni iz čega se naziva virtualna čestica. Posledice postojanja takve virtualne čestice su eksperimentalno testirane.\nProblem sa ovim objašnjenjem jeste taj što virtualne čestice mogu imati malu količinu energije u veoma malom periodu vremena.\nDa bi iz tako male količine energije nastao univerzum poput našeg, potrebno je primeniti teoriju o inflaciji.\nPrema toj teoriji, mala količina energije nastale ni iz čega prolazi kroz ubrzano širenje, stvarajući univerzum poput našeg. Za to vreme se stvaraju pozitivna energija materije univerzuma i negativna energija gravitacije, stvarajući međusobnu ravnotežu i održavajući ukupnu energiju univerzuma na nuli.\nIako je teorija o inflaciji proučavana i ranije, ona je tek nedavno proučavana pomoću nove teorije pod nazivom dvostruki specijalni relativitet.\nPrema toj teoriji, postoji maksimum energije koji ne može dostići nijedna čestica u univerzumu.\nKao što se Ajnštajnova teorija relativiteta svodi na Njutnovu teoriju za male brzine, tako se dvostruki specijalni relativitet svodi na Ajnštajnovu teoriju za male energije“, objasnio je dr Faisal.\nOn je dodao: „Kao što ne uočavamo efekte Ajnštajnove teorije na objektima koji se sporo kreću, tako ne uočavamo ni efekte teorije dvostrukog specijalnog relativiteta kod čestica sa malim energijama.\nMaksimalna energija (Plankova energija) je toliko velika da čak ni čestice u LHC-u imaju malu energiju u poređenju s njom.\nMeđutim, energija na početku univerzuma je dovoljno velika da bi se mogli razmatrati efekti teorije dvostrukog specijalnog relativiteta“.\nTim od tri naučnika, među kojima su Ahmed Farag Ali, Mir Faisal i Muhamed M. Kalil, analizirali su inflaciju pomoću teorije dvostrukog specijalnog relativiteta, a njihova otkrića su objavljena u prestižnom Žurnalu kosmologije i fizike astročestica (JCAP).\nOni su takođe kombinovali teoriju dvostrukog specijalnog relativiteta sa teorijom skale minimalne dužine. Mnogi naučnici smatraju da u prirodi postoji skala minimalne dužine.\nDr Faisal je dodao: „To znači da, ako podelite štapić na dva dela, ne možete taj proces da ponavljate beskonačno pošto ćete doći do dužine ispod koje prostor više ne postoji.\nTa dužina je toliko mala da je mnogi naučnici zanemaruju kada proučavaju različite fenomene.\nMeđutim, ona se ne može zanemariti kada je u pitanju početak univerzuma. Uticaj ove teorije na inflaciju je već ranije proučavao Brajan Grin, ali ovo je prvi put da je ona kombinovana sa teorijom dvostrukog specijalnog relativiteta“.


Ratari ne pristaju na cenu psenice od 36din, najavili protest\nPOŽAREVAC – Udruženje poljoprivrednika Stig iz Požarevca najavilo je da neće pristati na otkupnu cenu pšenice od 36 dinara za kilogram, kao i da će sutra organizovati protest.\nPredsednik uduženja Stig Nedeljko Savić je rekao da su zahtevi poljoprivrednika da se obezbede realne otkupne cene i model subvencija.\n„Prvi zahtev protesta odnosi se na nadolazeću žetvu pšenice – tražimo cenu kao u okruženju. Cena na budimpeštanskoj berzi je 397 evra po toni, u Hrvatskoj je 380 evra. To je cena, plus PDV, za proizvođače, za novi rod pšenice. Nama otkupljivači nude 36 dinara za kilogram“, rekao je Savić za portal Agrosmart.\nSmatra da su mere koje vlada sprovodi za zaštitu tržišta na leđima poljoprivrednika.\nDrugi razlog je, dodao je, nadolazeća žetva suncokreta gde postoji zabrana izvoza sirovog ulja, što će uticati na cenu sirovina – zrna suncokreta, odnosno, kako kaže Savić, opet će ratari biti oštećeni.\nKako je navedeno, treći razlog protesta je politika subvencionisanja.\nTakođe, nezadovoljni poljoprivrednici traže da država nađe način da se domaći proizvođači približe evropskim kada je reč o subvencijama po obradivoj površini.\n„Pre dvadesetak dana imali smo sastanak sa predstavnicima Direkcije za robne rezerve gde smo se dogovorili da se vidimo 6. juna kako bismo predložili otkupne cene. Smatrali smo da Robne rezerve treba da izađu sa cenom pre žetve, i to mnogo ranije, što bi značajno pokrenulo trgovanje novom robom i da se ne bi desilo da žetva pšenice krene a da se kasni sa objavljivanjem cene i otkupom. U tom slučaju, otkupljivači, posrednici, bi već od ratara otkupili rod i prodali Robnim rezervama“, rekao je Savić.\nDodaje da su bili prošle sedmice u Ministarstvu poljoprivrede i da tamo nisu naišli na razumevanje, u vezi sa cenom i načinom otkupa.\nPoljoprivrednici su, kaže, nezadovoljni i ograničavanjem izvoza pšenice zbog čega ne mogu da se prodaju viškovi na inostranom tržištu, kao i zbog politike subvencija jer ih, kako tvrde, uglavnom dobijaju isti ljudi.\nSavić je zbog toga najavio da će udruženje Stig 14. juna organizovati blokadu saobraćaja na magistralnom putu između Požarevca i niškog autoputa.


Beograd: Pedesetak antifašista okupilo se ispred Višeg suda u Beogradu kako bi glasno izrazilo svoje neslaganje sa državnom kampanjom rehabilitacije draže Mihailovića i Četničkog pokreta. Parolama poput "Bando četnička", "Bando buržujska", "Ustaše, četnici – zajedno ste bežali", "Čeda, četnik - NATO plaćenik", "Radite za Tadića", "Sluge režima"i "Četnici, policija – koalicija", prisutni antifašisti ukazali su na klasnu prirodu četničkog pokreta, njegovu političku funkciju tokom revolucije kao i vezu sa ideološkom legitimacijom današnjeg privatizacijskog, pljačkaškog poretka. Naspram antifašističke demonstracije pokušao se organizovati i manji broj desničara sa namerom da podrže aktuelne vlasti u njenim naporima istorijskog revizionizma. Međutim, nadglasani brojnijim i bolje motivisanim antifašistima, desničari su pasivno posmatrali događanja uzdajući se u pravosudni sistem i policijske snage koje su okružile antifašiste. Pokazalo se da znaju na šta računaju. Režimski istoričari u sudnici tog dana su nastavili sa svojim reakcionarnim tiradama dok je policija sprečila antifašistički skup da upotrebi ozvučenje, kako ne bi ometao rad suda. Ovo nije sprečilo antifašiste da ne štedeći grla i dlanove preuzmu inicjativu i učine da kraj odjekuje partizanskim pesmama. Na kraju, uprkos stalnoj policijskoj prismotri i provokacijama fašista, raspoređenih po okolnim ulicama, antifašisti su se organizovano prošetali do Trga Slavija i dogovorili se o narednim odgovorima na pokušaje novopečene srpske buržoazije da rehabilituje mračne snage iz prošlosti.\nSubotica: Dvadesetak antifašista, mahom bivših boraca NOB, okupilo se na Trgu Žrtava fašizma u Subotici. Aktivisti su relativno kasno saznali za datum održavanja ročišta i imali su samo nekoliko dana za organizaciju. Tu treba uzeti u obzir i finansijske poteškoće, cepanje plakata za protest od strane mladića u crnim majicama koji su se predstavili kao „Srbi-četnici“. Medijske blokade je takođe bilo jer je samo jedan lokalni radio svakih sat vremena najavljivao našu akciju, dok su svi ostali ćutali. Između jugoslovenske zastave, crvene zastave SKJ, transparenata sa natpisima na srpskom i mađarskom jeziku „Smrt fašizmu – sloboda narodu!“ i „Aušvic, Šarvar, Jasenovac i Sajmište su protiv rehabilitacije“, okupljenima su se obratili Mikloš Olajoš-Nađ i Eduard Bošnjak iz Komunista Subotice, i Nikola Ivošević, sekretar gradskog odbora SUBNOR-a. Na skupu je, između ostalog, rečeno: „Danas vlast rehabilitujući ovakve ličnosti pokušava da rehabilituje ubistva nedužnih i ubistva boraca za slobodu i na taj način falsifikuje istoriju. Ali istina se ne može falsifikovati. Svi obespravljeni građani, opljačkani i osiromašeni, treba u ovome pokušaju rehabilitacije da vide i pokušaj vladajuće klase koji za cilj ima stvaranje ideološkog uporišta sistema pljačke i ugnjetavanja. Fašističke bande nisu ništa drugo do oruđe kapitalista protiv radničkog pokreta. I dan-danas se ovakve grupe, kao što su Nacionalni stroj, 64 županije i Dveri, koriste za to. Mi ne želimo rehabilitaciju fašista, mi hoćemo društvo bez fašizma i društvo jednakosti!“. Posle govora, Mišo Kmezić, lički partizan iz Subotice, je pročitao svoju pesmu „Četnička jadikovka”. Protest je završen sa zaključkom da će se ovakve i slične akcije nastaviti sve dok se ne prestane sa falsifikovanjem istorije.\nOtvorenim preuzimanjem četničke tradicije od strane nove srpske vladajuće klase do kraja se razbija mit ustanovljen naporima srpske građanske opozicije devedesetih o četničkoj ideji kao tobože anti-režimskoj, narodnoj ideologiji koja može inspirisati društvene pokrete širokih masa odozdo. Četnici su u Drugom svetskom ratu igrali ulogu branilaca poretka koji je počivao na privilegijama kraljevske familije, dvorske svite i uskog sloja buržoazije naspram velike većine radnih masa na selu i gradskog proleterijata. U momentu kada srpska vladajuća klasa više nije bila u stanju da podržava svoje formacije na terenu, četnici pokušavaju da se stave u službu imperijalističkih sila - od Saveznika (Amerika i Velika Britanija) do nacističke Nemačke u poslednjoj etapi rata, kada postaje jasno da revolucija pobeđuje. Stravični zločini nad civilnim stanovništvom počinjeni u tom periodu rezultat su upravo želje da se terorom zaustavi priključenje masa revoluciji i očajničkih pokušaja održanja predratnog poretka. Imajući u vidu ovu istorijsku ulogu Četničkog pokreta uopšte ne treba da nas čude pokušaji trenutnih vlasti da rehabilituju Dražu Mihailovića i njegove sledbenike. Podgrejavajući ideje kvislinškog pokreta iz Drugog svetskog rata, kome je narod u regionu već odavno presudio masovnim ulaskom u NOB, trenutni režim u stvari pokušava da opravda sopstveno postojanje, prelivanje društvenog bogatstva u džepove pojedinaca i kolonijalno tutorstvo kom je podvrgnut.


Građane Srbije najviše muči visok pritisak - Zdravlje Vodič | Vaš vodič kroz zdravstveni sistem Srbije\nU Srbiji je prošle godine dve trećine stanovništva smatralo da je dobrog zdravlja, dok je svaki deseti stanovnik ocenio svoje zdravlje kao loše. Muškarci su imali pozitivniju sliku o svom zdravlju u odnosu na žene, čak 71,3 odsto muškaraca ocenilo je svoje zdravstveno stanje kao dobro, a to je učinilo 62,1 odsto žena. Pet najučestalijih bolesti bile su visok krvni pritisak (31,4%), bol u donjem delu leđa (18,2%), bol u vratnom delu kičme (12,8%), povišen holesterol (11,5%) i koronarna bolest ili angina pektoris (9,4%).\nTo su preliminarni rezultati nacionalnog Istraživanja zdravlja stanovništva u 2019. godini, koje je sproveo Republički zavod za statistiku Srbije, u saradnji sa Institutom za javno zdravlje Srbije “Dr Milan Jovanović Batut” i Ministarstvom zdravlja Republike Srbije.\nIstraživanje je sprovedeno prema metodologiji Evropske ankete o zdravlju, European Health Interview Survey EHI), što će omogućiti uporedivost pokazatelja zdravlja stanovništva Srbije sa pokazateljima u zemljama Evropske unije. Podaci su dobijeni anketiranjem 14.643 ispitanika u 5.114 domaćinstava.\n– Zbog ličnih zdravstvenih problema sa posla je odsustvovao svaki šesti zaposleni, a prosečno odsustvovanje sa posla je iznosilo 37 dana. Znatno češće su odsustvovale žene, 19,6 odsto.Izabranog lekara opšte medicine ili pedijatra u državnoj zdravstvenoj ustanovi imalo je 90,6 odsto stanovnika, dok 5,6 odsto navodi da ima izabranog lekara u privatnoj praksi. Zabrinjava podatak da svaki osmi stanovnik, odnosno 11,8 odsto, u regionu Južne i Istočne Srbije navodi da nema izabranog lekara u državnoj zdravstvenoj ustanovi. Nešto manje od dve trećine stanovništva, 64,9 odsto, posetilo je lekara opšte medicine ili pedijatra u godini koja je prethodila istraživanju, dok je 41,3 odsto posetilo lekara specijalistu – navedeno je u izveštaju.\nIstraživanje je pokazalo da je rasprostranjenost navike pušenja, svakodnevno ili povremeno, u populaciji starosti 15 i više godina iznosila 31,9 odsto u 2019. godini. Svakodnevno je pušio svaki četvrti stanovnik Srbije, odnosno 27,1 odsto građana. Kao i do sada, veći procenat pušača je zabeležen među muškarcima, 33,9 odsto, nego kod žena, među kojima je 30 odsto pušača. U populaciji mladih starosti od 15 do 19 godina svaki sedmi izjavio je da konzumira neki od duvanskih proizvoda.\nNa osnovu izmerene vrednosti indeksa telesne mase, u Srbiji je lanr bilo 40,4 odsto normalno uhranjenog stanovništva, dok je nešto više od polovine, odnosno 57,2 odsto bilo prekomerno uhranjeno, predgojazno je biolo 36,4 odsto, dok je svaki peti stanovnik Srbije gojazan.


Dragan Šutanovac: I Srbiji je mesto u Avganistanu | Hronika\nPočetna strana > Hronika > Dragan Šutanovac: I Srbiji je mesto u Avganistanu\nDragan Šutanovac: I Srbiji je mesto u Avganistanu\nNije baš jednostavno objasniti kako se došlo do toga da su tokom protekle decenije - u ovom periodu posle bombardovanja NATO-a Srbije (i Crne Gore) - odnosi Beograda sa Vašingtonom najviše uznapredovali upravo na vojnom planu. Ta saradnja se sve češće obostrano pominje kao recept kako bi odnosi Srbije sa SAD mogli da izgledaju i u ostalim oblastima.\nPo intenzitetu, a i suštinski, ti vojni kontakti su na koloseku punog kontinuiteta: krajem oktobra u Vašingtonu boravio je državni sekretar u Ministarstvu odbrane Spasojević, ministar vojni Šutanovac završio je prekjuče celonedeljni boravak u Vašingtonu i Klivlendu, a za februar je već najavljena poseta načelnika Generalštaba VS Miletića. Sve u svemu - ako počne da se vodi takva evidencija (a pogotovu kad se saberu postignuti rezultati) - ispada da je to više od svega ostalog postignutog na relacijama između Srbije i SAD. I to zajedno.\n„Potreba je da se u Vašingtonu bude još prisutniji. Jer, uticaj Amerike prevazilazi međusobne odnose i veoma je važan za naše dalje evropske aspiracije“, rekao je novinaru Danasa tim povodom Dragan Šutanovac. Ostavio je, međutim, „za neku drugu priliku“ analizu o uzrocima evidentne oseke koja je nastupila poslednjih godina u susretima na visokom i najvišem nivou predstavnika SAD i Srbije.\nŠutanovčev tretman u Vašingtonu od toga je veoma odudarao. Pred ulazom u Pentagon sačekao ga je Robert Gejts, ministar odbrane najmoćnije sile sveta, na čiji je poziv i došao u posetu. Kasnije tog dana, posle „konstruktivnog razgovora“ sa Šutanovcem (ocena iz kabineta domaćina), Gejts je sa Obamom obišao Vest Point gde je predsednik obznanio strategiju planiranog okončanja američke vojne intervencije u Avganistanu i postepenog izvlačenja sa tog terena koji se za SAD pretvorio u poprište najdužeg rata u istoriji.\nInače, poslednji prethodni kontakt Vašingtona i Beograda na nivou ministara odbrane datira još iz 1984. godine, kad je tadašnju jugoslovensku stranu zastupao u Pentagonu admiral Branko Mamula. Amerikanci su, onako usput, konstatovali tim povodom da je i sadašnja Šutanovčeva poseta završena jednim međudržavnim sporazumom koji je „u duhu saradnje iz Titovog vremena“.\nKonkretno: sa Srbijom je dogovoreno pokretanje dva značajna projekta - SPP (Program državnog partnerstva) kojim se zvanično verifikuje i stavlja u državni okvir već započeta, uspešna saradnja Nacionalne garde države Ohajo sa Vojskom Srbije, kao i FMFP (Program finansiranja vojnih potreba) kojim se omogućuje finansiranje modernizacije Vojske Srbije naoružanjem i opremom - pod povlašćenim uslovima „dostupnim prijateljskim zemljama“. Šutanovac je, u razgovoru za Danas, ocenio kao „veliki uspeh“ reaktiviranje tih sporazuma. Ne samo, kako je rekao, kao značajnu uštedu i mogućnost za ostale olakšice u snabdevanju VS savremenim naoružanjem, već i kao potvrdu na delu iskazane spremnosti za daljom proširenom neposrednom i posrednom saradnjom na tom terenu.\nPored ostalog, kako se najavljuje sa američke strane, taj iskorak dovešće i do otvaranja novog prostora za plasman nekih novih proizvoda srpske namenske industrije na ovom tržištu, pored već postojećeg izvoza pešadijske, lovačke i sportske municije. Osim toga - a takođe veoma važno - posle ove posete vrlo je izvesno da se ni ubuduće neće postavljati pitanje dobijanje neophodne saglasnosti Vašingtona za izvoz srpskog naoružanja i opreme u Irak, što je posao vredan par stotina miliona dolara koji je već krenuo između Beograda i Bagdada.\nSticajem okolnosti, do susreta Gejts-Šutanovac došlo je istog dana kad je u Briselu objavljena vest o usvajanju akcionog plana pristupanja Crne Gore NATO, a u Podgorici saopštenje o slanju 40 crnogorskih vojnih policajaca kao pojačanje snagama međunarodne koalicije u Avganistanu. U razgovoru na tu temu, naš ministar obavestio je šefa Pentagona o „načelnoj spremnosti“ Beograda da se, u okviru mogućnosti, uključi u mirovne misije u svetu - sa propratnom informacijom da je to dosad već učinjeno sa nekolicinom lekara u Čadu, a da se slično naše angažovanje može uskoro očekivati i u okviru snaga UN u Libanu. Odnosno: da se na neko značajnije uključivanje Srbije te vrste - recimo poput ovog u Avganistanu (što je apsolutni prioritet Amerikanaca), može eventualno računati tek negde posle 2010. godine, kad se, prema Šutanovčevim rečima, planira završetak tekućeg procesa profesionalizacije Vojske Srbije.


CORONA virus i matične ćelije\nFamicord je, kao jedna od prvih banaka za matične ćelije iz pupčanika i iz pupčane krvi u svijetu, uveo dodatne mjere predostrožnosti povodom pandemije Corona virusom.\nU skladu sa najvišim standardima AABB sertifikata za čuvanje matičnih ćelija od sada će matične ćelije svih klijenata Famicorda i Bio Save-a prolaziti dodatne analize kako bi bilo potvrđeno da matične ćelije nisu zaražene opasnim virusom.\nSvi uzorci matičnih ćelija će se čuvati u posebnim odvojenim tankovima u karantinu dok se ne dokaže da porodilja nema znakove infekcije.\nBio Save eksprerti su na raspolaganju za sve trudnice koje razmišljaju o čuvanju matičnih ćelija, a imaju sumnju da bi Corona virus mogao predstavljati opasnost po njeno zdravlje i zdravlje ploda.\nMatične ćelije uspješne u borbi protiv virusa\nMatične ćelije se istražuju u terapiji brojnih oboljenja izazvanih virusima, prvi podaci govore da mogu da pomognu i kod infekcije Corona virusom saznaj više, a već postoje slučajevi pacijenata koji su izlječeni od infekcije HIV virusom primjenom matičnih ćelija.\nMatične ćelije iz pupčanika su jedno blago koje se može prikupiti samo na porođaju i može pomoći u liječenju brojnih bolesti i tako spasiti život mnogim obolelima.


Saznati punu istinu o tome šta se proteklih decenija dešavalo u srpskim porodilištima: Ilustrativna fotografija\n“Vlasti u Srbiji moraju da obezbede mehanizam koji omogućava indivudualnu kompenzaciju svim roditeljima, koji su u sličnom položaju kao što je položaj Zorice Jovanović. Mehanizam bi trebalo da se sprovodi pod supervizijom nezavisnog tela, trebalo bi da poseduje adekvatnu snagu i da obezbedi kredibilne odgovore kada je reč o sudbini svakog deteta, kao i adekvatnu kompenzaciju", navodi naša sagovornica.\nKomitet snažno apeluje na srpske vlasti da intenziviraju napore i svrstaju među svoje prioritete usvajanja zakona koji će omogućiti uspostavljanje i sprovođenje mehanizma, te da nastave saradnju sa Komitetom po ovom pitanju, "kako bi bile otklonjene sve nejasnoće i ranije uočeni nedostaci”.\nOdluku suda u Strazburu država Srbija trebalo je da ispuni pre dve godine\n“Ako ne bude opipljivog napretka, Sekretarijat Saveta Evrope će pripremiti dokument, tojest, rezoluciju za sastanak u decembru 2016. godine. Srpske vlasti i ostali učesnici u procesu u kontaktu su sa Komitetom ministara Saveta Evropa kako bi se videlo na koji način Srbija primenjuje odluku suda.”\nMirjana Novokmet iz Beogradske grupe roditelja nestalih beba, takođe smatra da je ovakav nacrt zakona apsolutno neprihvatljiv za porodice nestalih beba jer nije usmeren ka suštini problema - otkrivanju istine.\nOko 1.500 porodica pokušava da sazna istinu o sudbini svojih beba\nRadna grupa Ministarstva zdravlja Srbije završila rad na slučaju nestalih beba\nProtest roditelja nestalih beba ispred Skupštine Srbije\nPriča roditelja: Prevaren sam na najgrublji način


Student arhitekture, Danko Radulović, je u okviru radionice na Fakultetu primenjenih umetnosti u Beogradu izveo rad pod nazivom „Očešljaj i odmori bicikl“ koji vam sada predstavljamo.\nTema rada je dizajn parking-češljeva za bicikle i odmorišta duž biciklističkih staza. Projekat je podržala opština Novi Beograd gde su radovi prvi put i prezentovani. Sponzori izvođenja predstavljenih radova su opština Novi Beograd, kompanija Trimo i javno komunalno preduzeće „Zelenilo“ iz Beograda.\nProjekat je trenutno nalazi u finalnoj pripremnoj fazi pred izvođenje. Lokacija na koju će se postaviti ovi paviljoni su zelene površina pored biciklističke staze nedaleko od Ušća na opštini Novi Beograd.\nPaviljon predstavlja jednu kompaktnu arhitektonsku celinu sa naglašenom geometrijskom formom. Objekat će biti smešten na lokaciji bogatom vegetacijom tako da on sadrži elemente izražene u organskim formama. Vertikalne šipke predviđene za vezivanje bicikala imitiraju grane drveća i na taj način se nagoveštava simbioza geometrije i prirode.\n#bicikl #biciklo #danko radulovic #novi beograd #odmorišta #opstina novi beograd #paviljon za bicikle #studentski rad #trimo


ŠUMADIJA - Smederevo: Hala koštala 7,8 miliona, grad je prodaje za 6 - Vesti iz Kragujevca i Šumadije - Pressek.rs\nSmederevo: Hala koštala 7,8 miliona, grad je prodaje za 6\nBy beta, pressek, foto:MRV Subota, 7. septembar 2019.\nSkupština Smedereva usvojila je predlog za prodaju zemljišta i hale u svojini grada koja je pod zakup izdata finskoj kompaniji za proizvodnju kablova za auto-industriju PKC. Hala, koju je grad izgradio uz pomoć kredita za 7,8 miliona evra, bitće ponuđena na prodaju po ceni od 6,3 miliona evra, a oglas za prodaju imovine biće raspisan u kratkom roku.\nGradonačelnica Smedereva Jasna Avramović je kao predlagač, ocenila da je u pitanju „posao veka“ i navela da pregovori sa upravom PKC-a traju dve godine, nakon što su iskazali nameru da otkupe parcelu od 19 ari i halu na više od 18.400 kvadrata.\nAvramović je rekla da će u slučaju da PKC bude novi vlasnik, pored otplaćenog kredita i druge hale od 3.000 metara kvadratnih, koja je takođe zgrađena od kredita, saobraćajnice i infrastrukture koji ostaju u javnoj svojini, Smederevo prihodovati i oko 2,5 miliona evra.\nOna je dodala i da će PKC izgraditi još 10.000 kvadrata i uposliti još 2.000 radnika, pored sadašnjih 2.700 zaposlenih.\nUkoliko se na konkursu za prodaju javi drugi kupac sa boljom ponudom, u obavezi je da PKC-u nastav da izdaje halu još šest godina, jer je prethodni ugovor o zakupu sklopljen pre 10 godina.\nPKC je na ime zakupa u budžet Smedereva od 2015. uplatio skoro četiri miliona evra.\nTagovi Ekonomija Kredit Smederevo\nPovećanje penzija od januara 2020. godine\nMinistar finansija Siniša Mali rekao je za RTS da će penzioneri do kraja godine dobiti jednokratnu pomoć od 5.000 dinara, a da se povećanje penzija očekuje od prvog januara 2020. godine. ...\nPenali za rano penzionisanje ostaju\nDržava je zakonom pružila mogućnost svima koji su naporno radili da odu u prevremenu starosnu penziju, ali im je i ako se za nju odluče oduzela 0,34 odsto mesečno od onoga što bi imali ...\n3 firme iz Kragujevca među 100 najuspešnijih\nTri kragujevačke firme našle su se na listi 100 najuspešnijih privrednih društava u Srbiji u 2018. godini. U pitanju su Fiat automobile Srbija doo, Agromarket i Forma ideale. Prema ...\nVelika Plana: U kući nađen ceo arsenal oružja\nŽ. I. (59) iz okoline Velike Plane, uhapšen je zbog postojanja osnova sumnje da je izvršio krivično delo nedozvoljena proizvodnja, držanje, nošenje i promet oružja i eksplozivnih ...\nSmederevo: Kompaniju Novosti kupuje Media 026\nŠtamparija Borba a.d, većinski vlasnik Kompanije Novosti, na jučerašnjoj sednici Skupštine akcionara donela je odluku da odobri ugovor o prodaji ove medijske kuće privrednom ...\nVazduh prekomerno zagađen u više gradova Srbije\nVazduh je prekomerno zagađen u više gradova Srbije. Najzagađeniji gradovi su – Beograd, Smederevo, Sremska Mitrovica, Kosjerić, Užice. Najčistiji vazduh udišu građani Valjeva, ...


Nelegalno stečena imovina pod lupom – računi, jahte, kamioni, avioni na meti poreskih inspektora - Izazov\nNelegalno stečena imovina pod lupom – računi, jahte, kamioni, avioni na meti poreskih inspektora\nRadio-televizija Srbije\t 15. jula 2021. 06:13\nTatjana Srdić iz Poreske uprave kaže da se u samom postupku kontrole utvrđuje vrednost imovine i prihodi fizičkog lica.\n"Takođe, to fizičko lice se upoznaje sa svim činjenicama do kojih se došlo u postupku kontrole i izvedenim dokazima. Teret dokazivanja uvećanja imovine u odnosu na prihod je na Poreskoj upravi. A teret dokazivanja da je to uvećanje imovine u odnosu na ostvarene prihode nastalo na zakonit način je na fizičkom licu", navela je Srdićeva.\n"Koliko je sam taj postupak utvrđivanja vrednosti imovine i prihoda fizičkih lica složen i kompleksan pokazuje i primer Velike Britanije, koja je u periodu od 2018. do 2020. godine otpočela i završila svega tri kontrole", objašnjava Srdićeva.\n"Za neko vreme, kada vidimo protiv koga je to pokrenuto, i kojom meri i kolikom broju, onda ćemo moći da kažemo da jeste antikorupcijski ili je promašaj", smatra Pap.\n"Shodno članu 7 Zakona o poreskom postupku i poreskoj administraciji, Poreska uprava nema zakonska ovlašćenja da iznosi podatke o dokazima, činjenicama i informacijama do kojih je došla u samom poreskom postupku", istakla je Srdićeva.\nU imovinu koja se procenjuje ubrajaju se nepokretnosti, udeli u pravnom licu, oprema za obavljanje samostalne delatnosti, automobili, kamioni, brodovi, jahte, avioni, štedni ulozi, gotovina…


Kako početi organsku proizvodnju - Organska poljoprivreda\nOrganska proizvodnja zasniva se na prirodnim procesima i upotrebi organskih i prirodnih mineralnih materija. Da bi se započela organska proizvodnja hrane, neophodno je obezbediti prostornu izolaciju zemljišnih parcela od mogućih izvora zagađenja susednih parcela (pesticidi, otpadne vode, polen genetskih modifikovanih useva).\nUključivanje zemljišne parcele u organsku poljoprivredu može se započeti odmah ukoliko parcela nije korišćena u poslednje dve, odnosno tri godine kod višegodišnjeg zasada ili je korišćena bez upotrebe sredstava sintetičko – hemijskog porekla. Ako je parcela korišćena uz upotrebu hemikalija, za organsku setvu mora da se “odmara” dve-tri godine od hemije.\nDa bi proizvođač započeo organsku proizvodnju, potrebno je da podnese prijavu nadležnom republičkom organu na propisanom obrascu. Prijava sadrži podatke: ime, naziv i adresu, informaciju da li su proizvodi iz organske poljoprivrede ranije dobili sertifikat. Uz prijavu podnosi se i prilog karta ili skica sa ucrtanom lokacijom parcele – mesta gajenja.\nNa osnovu prijave inspektor za organsku poljoprivredu izlazi na teren, proverava podatke iz prijave i utvrđuje ispunjenost uslova.\nInspektor procenjuje koje proizvodnje može odmah da prihvati, a koje predlaže da budu uključene u prelazni period. Za one parcele koje su predviđene za prelazni period proizvođač je dužan da vodi evidenciju na propisanom obrascu.Evidencija sadrži podatke o redosledu primenjenih operacija, đubrenju, obradi, zaštiti, navodnjavanju… Da li su ovi uslovi ispoštovani, procenjuje inspektor. U periodu konverzije kao i nakon dobijanja sertifikata inspektor može da dolazi u najavljene i nenajavljene posete.\nZa one proizvode za koje je proizvođač dobio saglasnost da ih može uključiti u postupku sertifikacije u tekućoj godini, podnosi se zahtev za dobijanje sertifikata. Sertifikat koji se izdaje za organski proizvod važi godinu dana od dana izdavanja.\nNed 10 April, 2016 17:29\nTagovi: parcela organsku koje može inspektor parcele korišćena podatke organska proizvodnja proizvođač godine odmah poljoprivredu prijavu


U šest meseci od građanskih do stranačkih protesta: Neispunjeni zahtevi, uzaludni rokovi i izostanak dijaloga | Insajder\nU šest meseci od građanskih do stranačkih protesta: Neispunjeni zahtevi, uzaludni rokovi i izostanak dijaloga\nŠest meseci protesta širom Srbije dočekuje se sa manjim brojem ljudi i manje gradova u kojima se redovno održavaju. Od više desetina gradova u kojima su građani iskazivali svoje neslaganje s politikom aktuelnih vlasti, odmaknuti od političara, došlo se do karavana opozicionih lidera koji „Slobodnu zonu“, koju vlasti nazivaju šatorom, sele po gradovima Srbije. Svemu tome doprinelo je mnoštvo nepromišljenih postupaka, opšta konfuzija i promene planova, ideološka razmimoilaženje, nedoslednost… Tako se od građanske akcije koja je bila vidljiva, za šest meseci došlo do subotnjih šetnji uz formiranja stručne grupe za pregovore koju vlast ignoriše insistirajući na razgovoru u parlamentu.\nPo kiši i snegu, predvođeni najpre transparentnom „Stop krvavim košuljama“, a zatim i „Jedan od pet miliona“, više hiljada građana protestovalo je prethodnih šest meseci u Beogradu i drugim gradovima.\nProtesti su praktično počeli u Kruševcu, gde je Savez za Srbiju 30. novembra organizovao protest pod nazivom „Stop krvavim košuljama“, a povod je bio napad na lidera Levice Srbije Borka Stefanovića.\nFoto: Foto: Srđan Ilić / Protest - Stop krvavim košuljama u Beogradu\nJedini zahtev tada bio je da „prestane nasilje” i da budu otkriveni nalogodavci napada na Stefanovića, ubistva lidera Građanske inicijative SDP Olivera Ivanovića i napada na novinara Milana Jovanovića.\nOd tada, međutim, na gotovo svakom narednom protestu ispostavljani su novi zahtevi.\nSlogan zahvaljujući predsedniku\nPredsednik Srbije Aleksandar Vučić je više puta poručio da nema o čemu da razgovara s liderima opozicije. Njegova opaska da neće ispuniti nijedan zahtev, makar se okupilo pet miliona ljudi je dovela je i do slogana protesta - “1 od pet miliona”. Ipak, naveo je, želi da razgovara s nezadovoljnim građanima ne precizirajući ko bi bili njihovi predstavnici ukoliko to nisu politički lideri.\nVraćanje smanjenih penzija penzionerima, ukidanje lažnih diploma, fer izborni proces, smena ministra policije Nebojše Stefanovića, ostavka direktora RTS-a Dragana Bujoševića, glavnog i odgovornog urednika informativnog programa Nenada Lj. Stefanovića, ostavke ministara prosvete i zdravlja Mladena Šarčevića i Zlatibora Lončara, otkrivanje ko je rušio u Savamali… samo su neki od zahteva koji su se mogli čuti.\nDefinisanje jasnih zahteva došlo je tek na protestu 13. aprila u Beogradu, na koji su došli građani iz više gradova Srbije, a koji je trajao više od četiri i po sata, i to pod sloganom „Svi kao jedan”.\nObjedinjeni zahtevi, kako su organizatori naveli, su: formiranje zajedničke komisije vlasti i opozicije za definisanje fer i poštenih izbornih uslova, izbor novog sastava REM-a koji bi na ravnopravnim osnovama predlagale poslaničke grupe vlasti i opozicije i izbor tehničkog rukovodstva i uređivačkog kolegijuma informativnog programa RTS-a i RTV-a u kojima će članove jednako predložiti i vlast i opozicija. Ubrzo je formiran i stručni tim ljudi za pregovore s predstavnicima vlasti.\nDva meseca kasnije, isti stručni tim, predstavio je zahteve i preporuke u oblasti slobode medija i regularnosti izbora kojima bi se, kako se navodi, u narednih šest meseci mogli stvoriti uslovi za fer i slobodne izbore.\nSavez za Srbiju usvojio je u celosti izveštaj Stručnog tima i taj dokument će, kako je najavljeno, predstavljati platformu Saveza za eventualni dijalog sa vlašću o uslovima za fer izbore i medijske slobode.\nSve isporučene zahteve predstavnici vlasti su ignorisali ocenjujući ih kao „smešne i besmislene”.\nVeć na prvom protestu u Beogradu pojavile su se nesuglasice oko najavljenih govornika i oko toga ko „treba“ i „sme“ da govori. Prvo je Demokratska stranka Srbije saopštila da neće učestvovati u protestnoj šetnji jer je najavljeno učešće glumice Mirjane Karanović koja je, prema njihovoj oceni, „često iznosila antisrpske stavove“.\nOd građanskih do stranačkih protesta i Sporazuma s narodom\nNa samom početku protesta u javnosti se spekulisalo ko ih organizuje, a ko finansira. Iako je tada naglašavano da skupovi nisu stranački, niti su u kolonama građana bila vidljiva stranačka obeležja, činjenica je da su predstavnici opozicionih stranaka i pokreta često bili na čelu kolona.\nUpravo ovu činjenicu predstavnici vlasti iskoristili su da okarakterišu proteste kao političke, tvrdeći da se opozicija krije iza građana.\nIstorija i protesti koji se ponavljaju\nSličnu sudbinu imali su i protesti Protiv diktature 2017. Prvi je organizovan 3. aprila, a učesnici su se okupili na poziv preko društvenih mreža. Nakon kreiranja frakcija, formiranja „Protiv diktature“ i „Sedam zahteva“ zbog neslaganja oko daljeg pravca delovanja - protesti su se naprosto ugasili. Za razliku od tih protesta kada su demonstranti nedeljama odbijali saradnju s političkim partijama, sadašnje proteste političke partije su relativno lako preuzele, nastojeći da kapitalizuju mobilizaciju građana nezadovoljnih vlastima.\nLideri opozicije dugo su se ograđivali uz tvrdnju da su na protestima kao građani i izbegavali su da govore na protestima. Svoja obraćanja su najpre počeli po gradovima u Srbiji, da bi u Beogradu preuzeli govornicu tek sredinom aprila, i to na protestu koji je najavljivan kao “istorijski“. Tada međutim, na višesatnom protestu, nije poslata jasna poruka.\nPočetkom februara kada su stranke i pokreti opozicije, kao odgovor na zahteve građana koji protestuju, predstavile Sporazum s narodom.\nFoto: Srdjan Ilić / Protest Jedan od pet miliona, 16. februar 2018.\nNa narednim protestima u Beogradu, ali i drugim gradovima širom Srbije, sa građanima je potpisivan Sporazum, a građani su u razgovoru sa novinarima Insajdera imali podeljeno mišljenje da li veruju da se ovim dokumentom može napraviti promena - dok je za neke građane ova ideja, kako su rekli, neozbiljna, drugi su rekli da "žele da veruju" da će lideri koji su napravili Sporazum i ispuniti svoja obećanja.\nIpak, ostaje činjenica da lideri opozicije građanima nisu ponudili ništa osim šetnji i govora i dokazivanja da je protest doneo neke rezultate – kao što je optužnica protiv Dragoljuba Simonovića, bivšeg predsednika opštine Grocka koji je optužen kao nalogodavac paljenja kuće novinara Milana Jovanovića. Jedan od rezultata je pritisak građana na opoziciju kako bi bila jedinstvena, što je dvosekli mač. Mnogo je onih među demonstrantima koji ne žele da šetaju s ideološki potpuno različitim strankama i njihovim liderima.\nInače, neretko su na protestima vlastima postavljani rokovi za ispunjenje zahteva posle kojih se nije dešavalo ništa. Tako je na primer, jedan od prvih zahteva bio i „više medijskog prostora za opoziciju na RTS-u”, kao i da protestna okupljanja dobiju pet, umesto jednog minuta u Dnevniku RTS-a.\nDa je vlast ipak obratila pažnju na poteze opozicije dokazuju brojne aktivnosti. Tako je, kao svojevrstan odgovor protestima širom Srbije organizovana kampanja “Budućnost Srbije” tokom koje je predsednik najavio da će obići sve okruge. Ipak, kako je opadao intenzitet protesta, tako su se proredile posete u okviru kampanje, pa je tako poslednji miting održan u Beogradu, 19. aprila, svega nekoliko dana nakon velikog mitinga protivnika vlasti u Beogradu. Jedan od poteza koji je po svemu sudeći odgovor na akcije opozicije je i dolazak Vučićevih pristalica sa Severa Kosova peške na miting Budućnost Srbije. Prethodno su tokom “Ibarskog marša” članovi Lokalnog fronte peške došli na miting kojim je odata pošta ubijenom Oliveru Ivanoviću. Predstavnici vlasti su tako, svojevremeno najavili i štrajk glađu kao odgovor saznanja da opozicioni predstavnici razmatraju ideju o štrajku glađu kao sredstvu za postizanje cilja – oslobađanja medija i stvaranja fer izbornih uslova.\nTada je dat rok Radio televiziji Srbije da do sledećeg, trećeg po redu protesta u Beogradu ispuni zahtev. Na ove kritike i zahtev građanima je odgovoreno tekstom PR službe RTS-a pod nazivom „Istina o RTS-u“, a zahtev - nije ispunjen.\nRok vlastima dat je i na protestu „Svi kao jedan“, uz obećanje da će ukoliko ih ne ispune u roku od šest dana biti organizovan novi miting.\nNi tada isporučeni zahtevi nikada nisu ispunjeni, a kao odgovor na ovakvo ignorisanje formirana je „Slobodna zona“, i to ispred zgrade Predsedništva Srbije gde su predstavnici opozicije i lidera protesta u šatoru organizovali akcije i tribine.\nNi ovo međutim nije ostalo zadugo, već je „Slobodna zona“ krenula po gradovima Srbije.\nUpad u RTS, okupacija Predsedništva i „odlazak na Pink“\nTri događaja koja iskaču iz rutinske subotnje šetnje ilustruju akcije opozicije - upad u RTS, okupacija Predsedništva i višednevna najava i iznenadno odustajanje od šetnje do televizije Pink.\nSkoro tri meseca od početka nenasilnih građanskih protesta, deo demonstranata predvođen liderima opozicije i organizatorkom protesta upali su u zgradu RTS-a.\nZahtev da ih RTS “ugosti” pokušali su da ostvare kada su zajedno sa desetinom građana upali u zgradu javnog servisa, tražeći da razgovaraju sa nekim od urednika ili novinara i direktno uključenje u Dnevnik RTS-a. Taj zahtev im nije ispunjen, a nakon nekoliko sati, policija ih je izvela iz zgrade.\nKasnije su predstavnici opozicije tvrdili da je upad bio spontan i nenasilan, dok je s druge strane RTS emitovao snimke na kojima se vidi da je do upada došlo nasilno.\nDan kasnije predstavnici opozicije organizovali su protest ispred zgrade Predsedništva, i to baš u vreme vanrednog obraćanja predsednika Srbije Aleksandra Vučića. Demonstranti, predvođeni liderom Dveri Boškom Obradovićem oborili su zaštitnu ogradu i krenuli ka zgradi Predsedništva uz povike "Uhapsite Vučića" i "Gotov je".\nGrađani su opkolili zgradu s namerom da Aleksandru Vučiću ne dozvole da izađe, ali su nakon izvesnog vremena promenili plan i otišli do policijske stanice u Bulevaru Despota Stefana, kako bi „oslobodili“ demonstrante uhapšene zbog upada u RTS.\nProtest ispred Predsedništva Srbije Foto: Srđan Ilić\nTV Pink i nova promena plana ili unapred smišljen postupak\nNova promena plana ili svesna namera opozicije da, kako su tvrdili, “nasamari” vlasnika TV Pink dogodila se dve nedelje kasnije. Naime, dok su studenti šetali od Studentskog grada na Novom Beogradu ka zgradi Vlade Srbije, u nameri da zajedno sa ostalim demonstrantima krenu do zgrade Pinka, kako je ranije najavljeno, lideri opozicije su bez najave i bez komentara položili venac ispred zgrade te televizije, okrenuli se i otišli. Već tada je bilo očigledno da su od šetnje do te televizije odustali. Građanima je ova informacija saopštena tek kod zgrade Vlade, uz tvrdnju da to nije bilo ni planirano iako je šetnja najavljivana tokom cele nedelje.\nProtest se nastavlja danas okupljanjima u više gradova Srbije.\nU nedostatku dijaloga s predstavnicima vlasti koji su tokom trajanja protesta ukazivali da je parlament jedino mesto na kome je dijalog moguć, a s obzirom na činjenicu da je predsednik Srbije Aleksandar Vučić u više navrata ponovio da ne želi da razgovara s predstavnicima opozicije, krajem aprila je formirana stručna grupa za pregovore s vlastima. U njenom sastavu su profesor Čedomir Čupić, profesor Dušan Vučićević, profesorka Snježana Milivojević, profesorka Jovanka Matić, politikolog Boban Stojanović, reditelj Srđan Dragojević, novinar Vukašin Obradović i Zoran Gavrilović iz Biroa za društvena istraživanja, kao i predstavnici NUNS-a i Asocijacije slobodnih medija.\nOni su početkom juna predstavili zahteve i preporuke u oblasti slobode medija i regularnosti izbora kojima bi se, kako se navodi, u narednih šest meseci mogli stvoriti uslovi za fer i slobodne izbore. Premijerka Srbije Ana Brnabić je izjavila da je “poenta” izveštaja stručne grupe da su “izbori fer samo ako na njima ne učestvuje Aleksandar Vučić lično”.\nMeđu šest ključnih zahteva uz koje su dali i preporuke za njihovo ostvarivanje su:\n1. Obaveza predsednika Republike da ne učestvuje u kampanji na strani bilo koje liste\n2. Ostavka ministra i državnog sekretara Ministarstva kulture i informisanja\n3. Smena odgovornih u Savetu Regulatornog tela za elektronske medije\n4. Izmene informativnog programa RTS i RTV\n5. Aktivnije delovanje svih državnih tela zaduženih za nadzor i kontrolu izbornog postupka i uloge medija u izborima\n6. Aktivnije i transparentnije delovanje svih državnih tela koja učestvuju u postupku sprovođenja izbora i izmene propisa koji se tiču izbora


knjiga žalosti - Sputnjik Srbija\n10:23 08 Maj 2021\nRuska crkva u Beogradu: Parastos stradalima u požaru u tržnom centru (video)\nU Podvorju Ruske pravoslavne crkve u Beogradu danas je održan parastos za žrtve požara u tržnom centru u Kemerovu, koji je služio otac Vitalij Tarasjev.\nAmbasada Irana otvara knjigu žalosti zbog smrti atašea za kulturu\nAmbasada Islamske Republike Iran u Beogradu otvoriće sutra knjigu žalosti povodom iznenadne smrti dr Mohsena Soleimanija, atašea za kulturu ove ambasade.\nPatrijarh Irinej: Tragedija ruskog naroda je tragedija svih nas (video)\nU Ambasadi Rusije, povodom pada aviona u kojem je život izgubilo 92 ljudi, otvorena je Knjiga žalosti. Ispred Ambasade građani polažu cveće i pale sveće, dok se u Ambasadi zvaničnici upisuju u Knjigu žalosti. U Hramu Svete Trojice patrijarh srpski Irinej i starešina podvorja Ruske pravoslavne crkve u Beogradu Vitalij Tarasjev služili su parastos.\nDačić: Ubistvo ruskog ambasadora gnusni akt terorizma\nPrvi potpredsednik Vlade Srbije i ministar spoljnih poslova Ivica Dačić upisao se danas u Knjigu žalosti koja je otvorena u Ambasadi Ruske Federacije povodom tragične smrti ruskog ambasadora u Turskoj Andreja Karlova, navodeći da je to bio gnusni akt terorizma.